title: Tatjana Nabijeva

text: Tatjana Olegovna Nabijeva (, s. 21. marraskuuta 1994 Pietari) on venäläinen telinevoimistelija, maailman- ja Euroopan mestari.


title: Tatjana Nabijeva

text: Nabijeva kuului Rotterdamin MM-kilpailuissa 2010 kultaa voittaneeseen Venäjän joukkueeseen. Tokion MM-kilpailuissa 2011 hän saavutti hopeaa eritasonojapuilla ja joukkuekilpailussa. Nanningin MM-kilpailuissa 2014 hän sai joukkuepronssia. Euroopan-mestaruuskilpailuissa Nabijeva on voittanut joukkuekilpailussa kultamitalin Birminghamista 2010 ja kaksi muuta mitalia.


title: Jekaterina Kurbatova

text: Jekaterina Vladimirovna Kurbatova (, s. 7. lokakuuta 1992 Moskova) on venäläinen telinevoimistelija, maailman- ja Euroopan mestari.


title: Jekaterina Kurbatova

text: Kurbatova kuului sekä Rotterdamin MM-kilpailuissa 2010 että Birminghamin EM-kilpailuissa 2010 kultaa voittaneeseen Venäjän joukkueeseen. Lisäksi Kurbatova voitti Birminghamissa hypyn Euroopan mestaruuden.


title: Infected

text: Infected on ruotsalainen power metal -yhtye HammerFallin kahdeksas studioalbumi joka julkaistiin 20. toukokuuta 2011. Tämä on HammerFallin ensimmäinen albumi, jonka tuottajana toimii James Michael. Albumi nousi Suomen virallisen listan sijalle 44.


title: Infected

text: Kannessa piti olla biovaara merkki harmaalla pohjalla, mutta lakiongelmien ja negatiivisen palautteen takia kansi on suunniteltu uudestaan. Uudessa kannessa tulee olemaan verinen käsi, jonka suunnitteli Samwise Didier. Tämä on yhtyeen ensimmäinen albumin kansi, jolla heidän Hector-maskottinsa ei esiinny.


title: Ksenija Afanasjeva

text: Ksenija Dmitrijevna Afanasjeva (, s. 13. syyskuuta 1991 Tula, Venäjän SFNT, Neuvostoliitto) on venäläinen telinevoimistelija ja maailmanmestari.


title: Ksenija Afanasjeva

text: Afanasjeva voitti permannon maailmanmestaruuden Tokion MM-kilpailuissa 2011 sekä Euroopan-mestaruuden Moskovassa 2013 ja Montpellier’ssa 2015. Permannon MM-hopeaa hän saavutti Glasgow'ssa 2015. Neliottelun EM-hopeaa hän sai Lausannessa 2009 ja hypyn EM-pronssia 2015. Afanasjeva kuului sekä Rotterdamin MM-kilpailuissa 2010 kultaa voittaneeseen että Tokion MM-kilpailuissa 2011 ja Clermont-Ferrandin EM-kilpailuissa 2008 hopeaa saavuttaneisiin Venäjän joukkueisiin.


title: Ksenija Afanasjeva

text: Pekingin kesäolympialaisissa 2008 Afanasjeva sijoittui puomilla seitsemänneksi, permannolla yhdeksänneksi, eritasonojapuilla 21:nneksi ja Venäjän joukkueessa joukkuekilpailun neljänneksi. Lisäksi hän oli neliottelun karsinnan kuudes: maakohtainen rajoitus finaaliin oli kaksi voimistelijaa maata kohden, ja Afanasjevaa paremmin voimisteli karsinnassa kaksi venäläisnaista. Lontoon kesäolympialaisissa 2012 hän oli voittamassa joukkuekilpailun hopeaa ja sijoittui puomilla viidenneksi sekä permannolla kuudenneksi.


title: Seppo Paju

text: Seppo Paju (s. 9. marraskuuta 1994) on suomalainen frisbeegolfin pelaaja. Hän aloitti frisbeegolfin pelaamisen isänsä ja veljiensä innoittamana 12-vuotiaana. Paju edustaa turkulaista 7k-frisbeegolfseuraa ja pelaa amerikkalaisen Prodigy Discin joukkueessa.


title: Seppo Paju

text: Lajissa kilpailemisen Paju aloitti vuonna 2008 ja hänen ensimmäinen kisansa oli Scandinavian Open Skellefteåssa Ruotsissa. Pajun kolmas kausi kilpatasolla vuonna 2010 oli erittäin menestyksekäs. Hän voitti alle 16-vuotiaiden maailmanmestaruuden, alle 19-vuotiaiden Euroopan-mestaruuden ja sijoittui avoimen sarjan suomenmestaruuskilpailuissa neljänneksi. Palkintona menestyksestä MM-kilpailussa suomalainen frisbeegolfyritys Discmania julkisti Pajun nimeä kantavan kiekon.


title: Seppo Paju

text: Vuonna 2011 Paju voitti avoimen sarjan Suomen mestaruuden Oulun Meri-Toppilassa. Samana vuonna hän edusti Eurooppaa President's cup -kilpailussa sekä osallistui Kaliforniassa käydyissä MM-kisojen avoimeen sarjaan. MM-kilpailujen yhteydessä käydyssä heittonäytöksessä Paju heitti lajipiireissä kuuluisan "Epic ace" nimen saaneen hole-in-onen, josta hän kuittasi palkintorahaa $500.


title: Seppo Paju

text: Vuoden 2012 MM-kisoissa Paju sijoittui avoimessa sarjassa kuudenneksi. Se oli hänen paras sijoituksensa Major-tason kilpailussa, kunnes heinäkuussa 2018 hän sijoittui neljänneksi Tsekin tasavallassa käydyssä Konopiste Openissa.


title: Seppo Paju

text: 2013 uusi yhdysvaltalainen välinevalmistaja Prodigy Disc värväsi Pajun tiimipelaajakseen . Urheilullisesti vuosi jäi rikkonaiseksi, koska Paju valmistui merkonomiksi sekä suoritti varusmiespalveluksen.


title: Seppo Paju

text: Elokuussa 2014 Paju voitti EM-kisojen avoimen luokan mestaruuden Sveitsin Genevessä. Voiton kunniaksi välinevalmistaja Prodigy Disc julkaisi erikoispainoksen Pajun suosimista kiekoista.


title: Seppo Paju

text: Seppo Pajun urasta julkaistiin 2017 lyhytdokumentti "Onnekkaalla matkalla", joka kertoo hänen urastaan, mutta myös dramaattisesta tapahtumasta lapsuudessa.


title: Jonas Höglund

text:
Jonas Höglund (s. 29. elokuuta 1972 Hammarö, Ruotsi) on ruotsalainen entinen jääkiekkoilija. Rightin laitahyökkääjä pelasi urallaan yhteensä 545 NHL:n runkosarjaottelua tehoin 117+145=262. Jäähyminuutteja tuli 112. Höglund pelasi myös suhteellisen pitkän uran Elitserienissä, jossa 421 runkosarjaottelua toivat tehot 134+107=241. Hän pelasi urallaan myös Sveitsissä.
Höglund oli Hammarö HC:n kasvatti, mutta hän teki Elitserien-debyyttinsä Färjestads BK:ssa jo 16-vuotiaana kaudella 1988–1989. Varsinainen tulokaskausi Höglundille oli kuitenkin 1990–1991, jolloin hän teki 40 runkosarjaottelussa tehot 5+5=10. Hän voitti keväällä 1991 Elitserien-hopeaa.


title: Jonas Höglund

text: Calgary Flames varasi Höglundin 222. pelaajana . Hän pelasi sen jälkeen vielä vuodet 1992–1996 Färjestadissa. Vuonna 1993 Höglund valittiin Spengler Cup-turnauksen tähdistökentälliseen. Elitserienissä hän teki todellisen läpimurtonsa kaudella 1995–1996, jolloin Höglund teki tehot 32+12=44, voitti liigan maalipörssin ja sijoittui pistepörssissä neljänneksi.


title: Jonas Höglund

text: Höglund siirtyi kaudeksi 1996–1997 NHL:ään ja Calgary Flamesiin. Tulokaskausi toi siellä 68 runkosarjaottelussa tehot 19+16=35. Kesken toisen Flames-kautensa 1997–1998 Höglund kaupattiin Zarley Zalapskin kanssa Montréal Canadiensiin vaihdossa Valeri Bureen ja neljännen kierroksen varausvuoroon helmikuussa 1998. Heinäkuussa 1999 hän siirtyi vapaana agenttina Toronto Maple Leafsiin, jossa Höglund teki ensimmäisellä kaudellaan 1999–2000 NHL:n yhden kauden piste-ennätyksensä tehoilla 29+27=56. Höglund oli joukkueen toiseksi paras maalintekijä maanmiehensä Mats Sundinin jälkeen sekä kolmanneksi paras pistemies Sundinin ja Steve Thomasin jälkeen. Hän pelasi Maple Leafsissa neljä kautta vuoteen 2003 asti, jonka jälkeen Höglund teki yksivuotisen ja 650 000 dollarin arvoisen kaksisuuntaisen sopimuksen Florida Panthersin kanssa syyskuussa saman vuoden syyskuussa. Hän ei kuitenkaan pelannut otteluakaan Panthersissa purkiessaan sopimuksensa jo ennen kauden 2003–2004 alkua.


title: Jonas Höglund

text: Lokakuussa 2003 Höglund palasi Eurooppaan ja teki yksivuotisen sopimuksen Sveitsin Nationalliga A:ssa pelaavan HC Davosin kanssa. Hän oli 24 osumallaan joukkueen paras maalintekijä ja sijoittui runkosarjan maalipörssissä kahdeksanneksi. Höglund palasi kaudeksi 2004–2005 Färjestadiin, jonka toiseksi paras pistemies hän oli tehoilla 15+17=32 Pelle Prestbergin jälkeen. Höglund jakoi tehoilla 4+7=11 Färjestadin sisäisen pistepörssin voiton Marcel Jennin kanssa kevään 2005 pudotuspeleissä. Hän voitti kauden päätteeksi Elitserien-hopeaa. Seuraavana keväänä 2006 Höglund voitti Ruotsinmestaruuden. Hän siirtyi kesken neljännen peräkkäisen Färjestad-kautensa 2007–2008 siirtorajan kynnyksellä loppukaudeksi sveitsiläisjoukkue HC Luganoon.


title: Jonas Höglund

text: Kaudeksi 2008–2009 Höglund palasi taas kotimaahansa ja siirtyi Ruotsin toiseksi korkeimmalle sarjatasolle HockeyAllsvenskanissa pelaavan Malmö Redhawksin riveihin. Hän oli 24 osumallaan joukkueen paras maalintekijä ja sijoittui sarjan maalipörssissä seitsemänneksi. Höglund palasi kuitenkin siirtorajan kynnyksellä, tammikuussa 2009 Elitserieniin ja loppukaudeksi Södertälje SK:n joukkueeseen. Hän auttoi joukkuetta säilyttämään sarjapaikkansa kevään 2009 karsinnoissa.


title: Jonas Höglund

text: Höglund pelasi kaudella 2009–2010 vielä Ruotsin I-divisioonaa Skåre BK:ssa. Hän lopetti uransa tammikuussa 2010.


title: Jonas Höglund

text: Höglund pelasi MM-kilpailuissa vuosina 1997, 2003, 2004 ja 2005. Noista kolme ensimmäistä turnausta päättyivät hopeaan. Höglund oli viidellä osumallaan Ruotsin paras maalintekijä vuoden 2004 turnauksessa.


title: Jonas Höglund

text:
Höglund voitti myös alle 20-vuotiaiden MM-hopeaa vuonna 1992 ja alle 18-vuotiaiden Euroopanmestaruuden vuonna 1990.
Myös Höglundin pikkuveljet Henric ja Bengt sekä heidän serkkunsa Emil Bejmo ovat pelanneet jääkiekkoa ammattilaisina. Henric Höglund ja Bejmo pelaavat nykyään joukkuetovereina Norjan GET-liigan Stjernen Hockeyssa.


title: Sunday Songs

text: Sunday Songs on Paradise Oskarin esikoisalbumi, joka julkaistiin 4. toukokuuta 2011. Albumi sisältää Suomen vuoden 2011 Euroviisujen edustuskappaleen ”Da Da Dam”, joka julkaistiin myös albumin ensimmäisenä singlenä.


title: Sunday Songs

text: Albumin tuottajana toimi Leri Leskinen.


title: Sunday Songs

text: Albumi sijoittui Suomen albumilistalla julkaisuviikollaan sijalle 28. Parhaimmillaan se on sijoittunut neljänneksi.


title: Miina Supinen

text: Miina Supinen (s. 6. tammikuuta 1976 Helsinki) on suomalainen kirjailija, toimittaja ja luovan kirjoittamisen ohjaaja.


title: Miina Supinen

text: Supinen valmistui ylioppilaaksi Etelä-Kaarelan lukiosta ja yhteiskuntatieteiden maisteriksi Tampereen yliopistosta pääaineenaan tiedotusoppi. Hänen esikoisromaaninsa "Liha tottelee kuria" ilmestyi vuonna 2007. Supisen lyhytproosateos "Apatosauruksen maa" (2010) oli Runeberg-palkintoehdokkaana. Vuonna 2011 ilmestyi Supisen ja Anne Leinosen yhdessä kirjoittama romanttinen jännitysromaani "Rautasydän".


title: Miina Supinen

text: Supinen on kirjoittanut novelleja muun muassa lehtiin Kosmoskynä, Demi, Matkalla ja Usva. Hän sai kunniamaininnan Martti Joenpolven novellikilpailussa 2006.


title: Vuoden 1975 arsenikkiskandaali

text: Vuoden 1975 arsenikkiskandaali syntyi, kun Neste Oy aikoi upottaa 690 tynnyriä arsenikkia Etelä-Atlanttiin. Yhtiön omistama tankkeri M/T "Enskeri" lähti kuljettamaan tynnyreitä Suomesta 15. maaliskuuta 1975. Suomen hallituksen ja viranomaisten mukaan toimenpide oli lainmukainen, mutta Nesteen olisi pitänyt pyytää siihen lupa, minkä se tekikin 17. maaliskuuta. Tapaus sai aikaan kohun ja se herätti huomiota myös ulkomailla – muun muassa Brasilia lykkäsi sen takia Suomen uuden suurlähettilään tunnustamista, ja latinalaisen Amerikan maat aikoivat pyytää YK:n pääsihteeriä estämään jätteiden upotuksen.


title: Vuoden 1975 arsenikkiskandaali

text: Suomen hallitus päätti 23. maaliskuuta olla antamatta upotuslupaa vedoten vesiensuojeluun ja Suomen maineen turvaamiseen. "Enskerin" myrkkylasti purettiin tanskalaisalus "Jens Randiin" Portugalin Lissabonissa, mistä se kuljetettiin pitkällisen sijoituspaikan etsimisen jälkeen lopulta Suomen Naantalin jalostamolle. Tapauksen aikana Neste antoi virheellistä tietoa tiedotusvälineille, mitä paheksuttiin ministeritasolla asti. Tynnyreiden loppukäsittely aloitettiin vasta vuonna 2009.


title: Vuoden 1975 arsenikkiskandaali

text: Vielä 1970-luvulla oli laillista upottaa jätteitä valtameriin. Neste myönsikin että oli aiemmin 1970-luvun alussa upottanut noin 400 jätetynnyriä Afrikan ja Kanariansaarten väliselle merialueelle. Vuoden 1965 laki merien pilaantumisen ehkäisemiseksi kielsi suomalaisaluksilta pilaavien aineiden upottamisen mereen, mikäli ne voisivat saastuttaa myös vierasta maaperää. Laki kielsi kaiken haitallisen aineen levittämisen suomalaiselta alukselta tai lentokoneesta merelle tai toisen valtion aluevesille. Vuoden 1971 Oslon sopimuksessa, jonka Suomi oli allekirjoittanut mutta ei vielä tuolloin ratifioinut, todettiin että arsenikin upotuspaikan pitää olla vähintään kahden kilometrin syvyinen ja sijaita noin 280 kilometrin päässä lähimmästä rannasta. Suomi oli jättänyt sopimuksen ratifioimatta, koska vuotta myöhemmin tehty Lontoon sopimus oli Oslon sopimusta laajempi. Lontoon sopimusta ei myöskään oltu ratifioitu. Upottamissuunnitelman aikaan vielä vahvistamaton Itämeren sopimus kielsi jätteiden upottamisen Itämereen tai muihin meriin.


title: Vuoden 1975 arsenikkiskandaali

text: Neste oli käyttänyt Sköldvikin vetylaitoksella vuosien ajan pesuliuosta, josta oli syntynyt arsenikkipitoista jätettä. Koska jätettä ei ollut voitu viedä normaalille kaatopaikalle, se oli varastoitu väliaikaisesti jalostamon alueelle, josta se oli tarkoitus kuljettaa loppusijoitukseen vuonna 1975. "Enskerin" kyytiin lastatut myrkyt olivat kerääntyneet noin kymmenen vuoden aikana.


title: Vuoden 1975 arsenikkiskandaali

text: Neste aloitti operaation lastaamalla tynnyreitä tankkeri "Enskerin" kannelle Sköldvikin satamassa. "Enskeri" oli lähdössä hakemaan raakaöljyä Lähi-idästä, ja sen reitti kulki Afrikan eteläkärjen kautta Persianlahdelle. Satamassa töissä ollut Mikael Broberg kiinnitti huomionsa toimintaan ja alkoi epäillä, että tekeillä oli jonkinlainen ympäristörikos. Hän kertoi asiasta isälleen, joka puolestaan soitti "Helsingin Sanomien" toimitukseen. Uutispäällikkö Eeva Järvenpää delegoi jutun Kari Kiurulle, joka lähti paikan päälle selvittämään asiaa. Satamatoimistossa Kiurun käskettiin poistua ja häneltä kiellettiin yleisen puhelimen käyttö. Hän ei voinut tavoittaa myöskään Nesteen johtoa, joka oli sillä hetkellä tilinpäätösillallisella. Hän sai lopulta yhteyden tuotantopäällikkö Pentti Peltokankaaseen, joka kertoi että "Enskerin" lastaustoimet liittyivät jätteenkäsittelyyn ja että lastia oltiin viemässä pois Sköldvikistä. Neste vaati toimitukselta tietoa siitä, mistä asia oli vuotanut.


title: Vuoden 1975 arsenikkiskandaali

text: Kiuru kirjoitti tietojen pohjalta jutun seuraavan aamun lehteen. 15. maaliskuuta Helsingin Sanomissa julkaistiin ykkösuutisena ”Salainen lasti "Enskeriin" – Neste upottaa myrkkyä mereen”. Artikkelissa kerrottiin, että aluksen kannelle oli terveysviranomaisten mukaan lastattu myrkkyä ja että aluksen kapteenin mukaan lastia oltiin viemässä Atlantille upotettavaksi. Lastauksen suorittaneet Yleisen insinööritoimiston työntekijät kuvasivat ”jo muutaman gramman annosta kuolettavaksi”. Neste oli aluksi ilmoittanut vain, että alus lähtisi satamasta seuraavana aamuna kello kahdeksan, mutta myöhemmin yöllä toimittajaan otettiin yhteyttä ja kerrottiin, että lastatut aineet olisivat arsenikkitrioksidia eli yleisemmin arsenikkia ja kaliumoksidia.


title: Vuoden 1975 arsenikkiskandaali

text: "Enskeri" lähti satamasta lauantaiaamuna lastinaan noin 7 000 kiloa arsenikkia 690 tynnyriin pakattuna. Työtä seuranneet henkilöt kertoivat, että kymmenesosa tynnyreistä oli rikkinäisiä ja osa niistä oli 1960-luvulta. Nesteen mukaan valtaosa tynnyreiden sisällöstä oli romua, joka oli joutunut kosketuksiin arseenin kanssa. Jäte oli syntynyt vety-yksikössä, jossa vetyä oli puhdistettu hiilidioksidista kaliumhydroksidilla. Liuokseen lisätty arsenikkitrioksidi toimi korroosiota estävänä puskurina. Nesteen luonnonsuojelupäällikkö Airi Laiho kertoi, ettei arsenikki olisi mereen liuenneena vaarallista, koska sitä oli normaalissakin merivedessä 0,003 milligrammaa litrassa. Maailman terveysjärjestön tuolloisen suosituksen mukaan juomaveden kelpoisuusraja oli 0,2 milligrammaa litrassa. Neste kertoi lauantai-iltapäivän tiedotustilaisuudessa tutkineensa myös muita jätteenkäsittelytapoja, mutta ei ollut onnistunut löytämään kotimaista ratkaisua.


title: Vuoden 1975 arsenikkiskandaali

text: Sisäasiainministeriön ympäristönsuojeluosaston Olli Ojala oli samaa mieltä arsenikin vaarattomuudesta merelle, mutta hänen mukaansa Nesteen olisi pitänyt pyytää lupa ainakin neljältä eri viranomaiselta ennen upottamista. Neste ilmoitti noudattaneensa Oslon sopimusta vuodelta 1971, mutta Ojala kommentoi Helsingin Sanomissa 16. maaliskuuta, että Suomessa noudatetaan edelleen vuoden 1965 lakia. Ulkoasiainministeriön jaostopäällikkö Holger Rotkirch piti virhearviona sitä, ettei Neste alistanut päätöstä aineen vaarallisuudesta viranomaisille. Merenkulkuhallituksen ylijohtaja Tauno Niklander piti menettelyä kuitenkin laillisena, vaikka kuljetuksesta olisikin pitänyt ilmoittaa merenkulkuhallitukselle. Hän kuvasi Nesteen toimintaa ”nestemäiseksi”. Sunnuntaina sisäministeriön ympäristönsuojeluosasto pyysi Nestettä luopumaan aikeestaan ja selvitystä jätteen määrästä, pakkauksesta, upotuspaikasta ja -ajasta. Sisäasiainministeriö ei voinut pakottaa Nestettä mihinkään ratkaisuun lakiteitse. Nesteen johtokunta kokoontui sunnuntaina käsittelemään asiaa, mutta päätti yksimielisesti, ettei "Enskeriä" kutsuta takaisin.


title: Vuoden 1975 arsenikkiskandaali

text: Tapauksesta tehtiin maanantaina 17. maaliskuuta eduskuntakysely sekä Suomessa että Norjassa. Suomen hallitus neuvotteli asiasta maanantai-iltapäivällä Nesteen johdon kanssa ja tuli lopputulokseen, että päätös asiasta kuuluu hallitukselle. Nesteelle annettiin vaatimus esittää lupahakemus sisäministeriölle, ja lopullisen upotusluvan antaisi valtioneuvosto. Valtioneuvosto ei suostunut ilmaisemaan kantaansa hankkeen laillisuudesta, mutta tiedonannossaan se kertoi, että ”selvitysten perusteella ei suunniteltu upotus aiheuttane sellaista haittaa, että upotusta olisi pidettävä Suomen lainsäädännön vastaisena.” Tanskan salmien ohi päässyt "Enskeri" kuitenkin jatkoi vielä maanantaina matkaansa kohti Etelä-Atlanttia suunnitelmien mukaisesti.


title: Vuoden 1975 arsenikkiskandaali

text: Helsingin yliopiston ympäristönsuojelun professori Pekka Nuorteva sanoi "Helsingin Sanomissa", että laiva pitäisi käännyttää nopeasti takaisin, jottei Suomen maine menisi. Hän ihmetteli, miksi Neste on tiedotuksessaan käsitellyt arsenikkia ”vaarattomana” aineena, ja etenkin miehistön käyttämät kaasunaamarit huolestuttivat häntä. Tiistain lehdessä kerrottiin myös, että tullivirkailijoiden ja huolintaliikkeen työntekijöiden mukaan Neste oli aiemminkin kuljettanut Sköldvikistä tynnyreitä, jotka eivät olleet enää tankkereiden kyydissä niiden palatessa Persianlahdelta. Neste kuitenkin kertoi, että ei ollut vienyt jätettä mainitun vuoden 1970 lisäksi muulloin, ja epäili, että tynnyrit olivat saattaneet olla voiteluöljytynnyreitä. Tullivirkailijat ja huolintaliikkeen työntekijät kuitenkin sanoivat erottavansa ne ruosteisista ja vanhoista tynnyreistä.


title: Vuoden 1975 arsenikkiskandaali

text: Nesteen varatoimitusjohtaja Tannerin mukaan myrkyn upottaminen oli ”paras ja asiallisin tapa” asian ratkaisemiseksi. Aluksen kapteeni sanoi tanskalaislehti "B.T.:n" haastattelussa, ettei itsekään pidä myrkkyjen upottamisesta mereen, mutta joutuu noudattamaan saamiaan ohjeita.


title: Vuoden 1975 arsenikkiskandaali

text: Myrkkylasti sai huomiota myös ulkomailla. Ruotsin päivälehdet nostivat sen pääuutiseksi, ja Tanskan ympäristösuojeluhallitus pyysi Ruotsin rannikkovartiostoa seuraamaan tankkerin kulkua. Tanskan kalastajien yhdistys esitti vaatimuksen, että vastaavanlaiset myrkkylastit pitäisi kieltää. Suomen Kööpenhaminan-suurlähetystö jouduttiin tyhjentämään sunnuntaina, kun nimetön henkilö soitti poliisille ja uhkasi räjäyttää lähetystön "Enskerin" matkan johdosta. "Enskeri" oli samaan aikaan pysähtynyt Tanskan salmien edustalle odottamaan sunnuntaisten neuvottelujen tulosta. Pommia ei kuitenkaan löytynyt. Etelä-Afrikan hallitus tuomitsi maanantaina 17. maaliskuuta Nesteen suunnitelmat, ja suunnittelu- ja ympäristöministeri Loots kehotti eteläisen Afrikan maita kokoontumaan keskustelemaan asiasta. Loots harkitsi asian viemistä kansainvälisille tasoille.


title: Vuoden 1975 arsenikkiskandaali

text: Nesteen lupahakemus tuli sisäministeriöön keskiviikkona 19. maaliskuuta. Luonnonsuojelujärjestöt pyysivät tiistaina oikeuskansleria selvittämään, onko Neste rikkonut lakia, ja syyttivät yhtiötä salailusta ja ylimielisyydestä. Järjestöt vaativat myös tutkimusta siitä, miksi valtiojohtoinen yritys on ryhtynyt ”yleisen edun vastaiseen” ja ”Suomen kansainvälisen maineen vaarantavaan hankkeeseen”. Nesteen lupahakemus lähti lausuntokierrokselle eri ministeriöihin, mutta sen sisältöä kiellettiin levittämästä julkisuuteen. "Enskeri" jatkoi matkaansa Pohjanmerellä.


title: Vuoden 1975 arsenikkiskandaali

text: Norjan ympäristönsuojeluministeri piti ”valitettavana”, jos Nesteen aikeet toteutuvat, eikä Tanskan ympäristönsuojeluministeri pitänyt "Enskerin" läheisyydestä. Useat ruotsalaiset järjestöt vaativat laivan pysäyttämistä. Tanskan jätelaitoksen edustaja Töiner Clausen ei voinut käsittää, miksi suomalaiset aikovat upottaa jätettä mereen, ja sanoi, että ratkaisu olisi kyetty löytämään kansainvälisellä yhteistyöllä. Ruotsin lehdet pitivät uutista edelleen etusivuilla. "Expressen" mainitsi Urho Kekkosen ”ukoksi” Uolevi Raaden takana ja hallituksen sanottiin antaneen periksi ”öljykuninkaalle” eli Raadelle. "Aftonbladet" toisaalta myönsi, että Suomi on ”pieni synnintekijä” asiassa, mutta se ei tehnyt asiaa sen paremmaksi. Esimerkkinä mainittiin Rönnskårsverket, joka oli päästänyt myrkkyä Pohjanlahteen jo 1930-luvulta 114 000 tonnin kuukausivauhtia. Vuonna 1972 se oli kuitenkin myynyt arsenikkia eräälle amerikkalaiselle yhtiölle, joka käytti sitä kasvimyrkky Kakodyl-hapon valmistamiseen.


title: Vuoden 1975 arsenikkiskandaali

text: Sisäministeriön ympäristönsuojeluosaston suunnittelija Olli Paasivirta valitti sitä, että päätös joudutaan tekemään Nesteen antamien tietojen pohjalta. Terveysviranomaiset ottivat tiistaina Nesteen kaatopaikan maaperästä ja parista tynnyristä näytteitä, jotka vietiin vesihallituksen laboratorioihin. Nesteen varatoimitusjohtaja Mikko Tannerin mukaan tynnyrien uppoamisesta pohjaan oli huolehdittu tekemällä ne tarpeeksi painaviksi ja samalla tiiviiksi – toisaalta lastausvaiheessa niissä oli havaittu vaurioita. Keskiviikon "Helsingin Sanomissa" Tanner ei suostunut paljastamaan upotuspaikkaa. "Enskerin" päällikön Alvar Backmanin mukaan tynnyrit oli tarkoitus pudotella pitkin matkaa; rikkinäiset tynnyrit oli poistettu tankkerista lastausvaiheessa.


title: Vuoden 1975 arsenikkiskandaali

text: Keskiviikkona maailman suursaastuttajia tarkkaileva tieteilijäryhmä ilmoitti tulevansa Nesteen Sköldvikin jalostamolle tarkkailemaan, kuinka Neste ratkaisee saasteongelmansa. Japanilaisen tohtori Jun Uin johtama ryhmä aikoi selvittää, mitä aineita Nesteen jalostusprosesseissa syntyy. "Helsingin Sanomien" mukaan ”monilla tahoilla” oli epäilty, että tynnyreissä olisi vaarallisempiakin aineita kuin arsenikkia. Nesteen kaatopaikkakin oli laiton, koska Porvoon maalaiskunnan terveyslautakunta ei ollut antanut sille lupaa. Neste ei ollut ollut halukas liittymään kunnan valvottuun kaatopaikkahankkeeseen.


title: Vuoden 1975 arsenikkiskandaali

text: Neste ei vielä perjantaihin mennessä ollut harkinnut keskeyttävänsä matkaa, jonka piti edestakaisena kestää 70 päivää. "Helsingin Sanomat" kertoi perjantain lehdessä, että saamiensa tietojen mukaan "Enskerin" sisaralus M/T "Tiiskerin" kannelta olisi edellisenä vuonna upotettu tynnyrilasti Atlanttiin. "Tiiskerin" kapteeni kuitenkin kiisti, että laivalla olisi kuljetettu myrkyllisiä aineita mereen upotettavaksi. Arsenikkilastin upotuksen piti tapahtua 29. maaliskuuta noin 1 000 kilometriä Norsunluurannikosta etelään. Nesteen mukaan merivirrat suuntautuvat upotuspaikalta Afrikasta länteen, minkä takia tapaus herätti myös kiinnostusta Etelä-Amerikassa. Brasilia ja Argentiina pyysivät Suomea estämään Nesteen aikeet, ja Brasilia lykkäsi Suomen uuden suurlähettilään tunnustamista. Argentiinan ulkoministeri pyysi Suomen suurlähettiläältä Paavo Kaarlehdolta selvitystä Nesteen aikeista. Samaan aikaan Uruguayn maatalous- ja kalastusministeriö tiedotti olevansa huolestunut upottamisaikeista.


title: Vuoden 1975 arsenikkiskandaali

text: Sisäministeriön pyytämät lausunnot annettiin perjantaihin mennessä. Ulkoministeriön lausunnossa ilmaistiin, että maan maine on riittävä peruste upottamisen kieltämiseen. Kauppa- ja teollisuusministeriön lausunnossa sanottiin, että ei ole hyväksyttävää, että viranomaisiin otetaan yhteyttä vasta myrkyn lastauksen jälkeen. Merenkulkuhallitus katsoi, että laki meren pilaamisen estämisestä oli liian ylimalkainen eikä kansainvälisiä sopimuksia oltu saatettu voimaan. Vesihallituksen lausunnossa sanottiin, ettei lupaa pitäisi antaa, koska Nesteen antamat tiedot ovat puutteellisia.


title: Vuoden 1975 arsenikkiskandaali

text: Hallitus kokoontui sunnuntaina 23. maaliskuuta ylimääräiseen istuntoon, kun latinalaisen Amerikan valtiot olivat pyytäneet YK:n pääsihteeri Kurt Waldheimia estämään myrkkyjen upottamisen. Hallitus päätti yksimielisesti, ettei upotuslupaa anneta. Hallituksen päätöksen jälkeen Nesteeltä otettiin yhteyttä "Enskeriin" ja se pysäytettiin Kanariansaarten läheisyyteen odottamaan jatko-ohjeita. Liikenneministeri Pekka Tarjanne kertoi, että päätökseen päädyttiin Suomen maineen turvaamiseksi ja vesien suojelemiseksi. Nesteen hallintoneuvoston puheenjohtaja Esko Niskanen oli ”hieman järkyttynyt” kohun laajuudesta, ja huomautti, että Ruotsissa ja Suomessa lasketaan muutenkin jatkuvasti arsenikkia luontoon. Hän ei nähnyt mahdollisena, että "Enskeri" tulisi takaisin Suomeen myrkkylastissa, vaan oli sitä mieltä, että tynnyrit jätettäisiin johonkin matkalla olevaan satamaan. Suomen hallituksen päätös sai Brasiliassa hyvän vastaanoton, ja Suomen uuden suurlähettilään nimitys julkistettiin heti. ”Tapaus Enskeristä” oli ehditty tehdä iso tapaus Brasilian sanomalehdissä ja televisiossa.


title: Vuoden 1975 arsenikkiskandaali

text: Brasilia, Argentiina ja Uruguay päättivät olla ottamatta asiaa käsittelyyn YK:n merioikeuskonferenssissa. Brasilian suurlähettiläs Calero Rodrigues sanoi, ettei se enää ollut tarpeellista Suomen hallituksen päätöksen jälkeen. Hän kuitenkin mainitsi, että latinalaisen Amerikan maat olisivat olleet valmiita tekemään kaikkensa myrkkylastin upottamisen estämiseksi. Maat olivat ehtineet jo käsitellä asiaa kirjallisesti YK:n pääsihteerin ja YK:n luonnonsuojelujärjestön puheenjohtaja Maurice Strongin kanssa. Konferenssin saatekomitean puheenjohtaja Aleksandăr Jankov hämmästeli, että kohun on aiheuttanut juuri Suomi, joka on allekirjoittanut kaikki kansainvälisen merenkulun neuvoa-antavan järjestön IMCO:n sopimukset. "Helsingin Sanomat" kertoi maanantaina, että arsenikkijupakka oli ollut suosittu keskustelunaihe konferenssin käytävillä, vaikkakaan kansainvälinen lehdistö ei vielä maanantaihin mennessä ollut osoittanut asiaa kohtaan suurempaa mielenkiintoa. Geneven konferenssissa jatkettiin edellisen vuoden Caracasin merilakikonferenssin työtä. Sen perua olivat sopimustekstit, joilla pyrittiin estämään jätteiden siirto alueelta toiselle.


title: Vuoden 1975 arsenikkiskandaali

text: Maanantaina kerrottiin, että Nesteen toimitusjohtaja Uolevi Raade oli lentänyt Kanarialle, mutta Nesteeltä kerrottiin, ettei se liittynyt "Enskerin" tapaukseen, vaan oli ennalta suunniteltu lomamatka. Sisäasiainministeriö myös peruutti määräyksen lastin sisällön tutkimisesta. Valtion teknillisen tutkimuskeskuksen Tuomo Laukkarinen oli jo ehtinyt nousta "Enskerille" ja valmistautua näytteen ottoon. Olli Ojala perusteli perumispäätöstä työturvallisuusriskeillä ja mahdollisuudella tutkia lastia myöhemmin paremmissa oloissa. "Enskerin" päällikkö sai tiistai-iltana käskyn kääntää laiva takaisin kohti Eurooppaa. Tällä välin valmistuneista laboratoriotutkimuksista kävi ilmi, että jätetynnyreistä oli Sköldvikin varastointialueella valunut arsenikkia maaperään. Neste oli siihen mennessä kieltänyt luonnonsuojelujärjestöjen väitteet myrkkyjen valumisesta.


title: Vuoden 1975 arsenikkiskandaali

text: Vaikka arsenikkilastin upotuskieltoa kiiteltiin maailmalla, kansainvälisen huomion vuoksi mikään maa ei ollut halukas ottamaan lastia vastaan. Espanjan viranomaiset kielsivät arsenikin tilapäisen siirron Las Palmasin satamaan ja kielsivät "Enskeriä" jäämästä Espanjan aluevesille. Nesteen varatoimitusjohtaja Mikko Tanner pelkäsi että "Enskeristä" tulisi uusi aavelaiva, ”lentävä hollantilainen”, joka kiertelee maailman merillä jokaisen maan ollessa haluton päästämään sitä satamaan. Torstaina 27. maaliskuuta "Enskeri" sai jälleen käskyn pysähtyä tunnin matkan päähän Lissabonista. Tähän mennessä laivan matka oli jo maksanut noin 1,3 miljoonaa markkaa. Ensisijaisesti Neste etsi paikkaa jossa arsenikkijätteen olisi voinut käsitellä. Helsingin Sanomat kertoi tiistaina 1. huhtikuuta, että "Enskeri" pysyi vesillä maanantaihin asti, kunnes se sai Nesteeltä käskyn lähteä jälleen kohti pohjoista.


title: Vuoden 1975 arsenikkiskandaali

text: Useat lehdet uutisoivat tiistaiaamuna Nesteeltä saamiensa tietojen pohjalta, että "Enskeri" oli maanantai-iltana vähän matkan päässä Espanjan eteläkärjestä. Suomen tietotoimisto (STT) välitti vielä tiistai-iltana uutista, jonka mukaan "Enskeri" eteni hitaasti pitkin Portugalin rannikkoa. Keskiviikkona "Helsingin Sanomat" uutisoi Nesteen harhauttaneen tiedotusvälineitä, sillä "Enskeri" oli ollut jo kaksi päivää ankkurissa Lissabonissa eikä matkalla pohjoiseen. Nesteen tiedotusosastolta kerrottiin "Helsingin Sanomille", että "Enskeri" ajoi edelleen hitaasti pohjoista kohti ja on lähellä Lissabonia. Lissabonin satamakapteenin mukaan alus kuitenkin ankkuroitui satamaan sunnuntai-iltana. "Helsingin Sanomat" kertoi, että Neste olisi tiedustellut jätteiden sijoittamista Gibraltarin luoliin, mutta Englannin viranomaiset olivat kieltäytyneet ehdotuksesta.


title: Vuoden 1975 arsenikkiskandaali

text: Keskiviikkona Neste antoi lyhyen tiedotteen, jossa se kertoi että laivan lastia puretaan toiseen laivaan Lissabonin satamassa. Myrkkylastin siirto tanskalaiseen rahtialus "Jens Randiin" aloitettiin jo maanantai-iltana. Kauppa- ja teollisuusministeri Kristian Gestrin vei asian hallituksen iltakouluun, kun Suomen tietotoimiston toimitusjohtaja ja eräät lehtimiehet olivat valittaneet hänelle Nesteen antamista harhaanjohtavista tiedoista. STT paheksui sitä että Neste oli antanut ymmärtää laivan olevan jossakin merellä, kun todellisuudessa se oli satamassa Lissabonissa. Niskanen selitti salassapitoa sillä, että jos tieto olisi päässyt julkisuuteen, laivan pääsy Lissabonin satamaan olisi ehkä estetty. Portugalin lehdistö ihmettelikin torstaina miksi "Enskeri" on saanut tulla Lissabonin satamaan ja miksi myrkyllistä lastia on saatu käsitellä siellä.


title: Vuoden 1975 arsenikkiskandaali

text: Ulkomaisen tieteilijäryhmän jäsenet Kenichi Miyamoto ja Ui vierailivat Nesteen jalostamolla torstaina. Ui totesi ettei Neste ole ympäristönsuojelun kannalta niitä ”parhaita mutta ei pahimpiakaan yhtiöitä maailmassa”. Jun Ui muistutti että Japanissakin on perusteltu jätteiden hävittämistä mereen sillä argumentilla, että ”kyllähän mereen mahtuu”, vaikka juuri Japanissa oli aiheutunut tuhoja mereen upotetuista myrkyistä. Nesteen juttuun hän ei kuitenkaan halunnut puuttua, koska ei tarkkaan tiennyt mitä tynnyreissä oli, mutta sanoi vastustavansa kaikkea jätteiden heittämistä mereen. Kauppa- ja teollisuusministeri Gestrin esitti Raadelle keskusteluissa, että tiedotustoiminnassa on ollut puutteita. Hän piti tärkeänä tiedotuksen luotettavuutta ja avoimuutta. Myös toimittajat tuomitsivat Nesteen salailun ja virheelliset tiedot.


title: Vuoden 1975 arsenikkiskandaali

text: Portugalin hallitus kehotti torstaina sekä "Enskeriä" että "Jens Randia" poistumaan satamasta ja Portugalin vesiltä. Neste otti yhteyttä sisäasiainministeriöön tiedustellakseen miten menetellä, jos arsenikki tuodaan takaisin Suomeen. "Jens Randin" päällikkö ilmoitti haluavansa päästä jätteestä eroon ennen Suomea, ja Tanskan viranomaiset ilmoittivat haluavansa tarkastaa lastin jos laiva tulee maan aluevesille. Nesteen tiedotuspäällikkö Helena Haapalinna kertoi, että arsenikkijäte aiotaan sijoittaa johonkin eurooppalaiseen säilytyspaikkaan ja että Suomi tulisi vasta viimeisenä kyseeseen.


title: Vuoden 1975 arsenikkiskandaali

text: "Jens Rand" pääsi lähtemään Lissabonista vasta perjantaina satamaviranomaisten päästessä varmuuteen siitä, että jätteitä käsitellään asianmukaisesti. Osa tynnyreistä oli vuotanut niitä siirrettäessä "Enskeristä" "Jens Randiin" – aluksen päällikkö myönsikin torstaina, että tynnyrit olivat vanhoja ja rikkinäisiä. Neste etsi jätteille sijoituspaikkaa Länsi-Euroopasta. Torstaina ruotsalaisyritys Jan Hamberg Ab tarjoutui toimittamaan myrkyt Länsi-Saksaan Hessenin osavaltiossa sijaitsevaan salpietarikaivokseen, johon oli aiemminkin sijoitettu muun muassa arsenikkijätettä.


title: Vuoden 1975 arsenikkiskandaali

text: Ministeriön ohjeiden viipyessä "Jens Rand" seilasi Nesteen mukaan ”milloin missäkin”. Ministeriö sai maanantaina lausunnot vesi- ja lääkintähallitukselta: lääkintähallitus painotti paikallisen terveyslautakunnan merkitystä päätöksenteossa, sillä se voi kieltää aineiden varastoinnin terveydenhoitolain nojalla. Sisäasiainministeriö vastasi keskiviikkona, etteivät viranomaiset kykene vielä vuosiin löytämään pitkäaikaista sijoituspaikkaa. Ministeriö kuitenkin sanoi, että jos Neste aikoo tuoda jätteet Suomeen, sen pitää suorittaa siitä tutkimus esimerkiksi VTT:ssä. Koska Neste ei oman tulkintansa mukaan saanut vastauksessa selvää ohjeistusta, se päätti tehdä oman ehdotuksensa.


title: Vuoden 1975 arsenikkiskandaali

text: Neste valitsi sijoituspaikakseen yhtiön Naantalin öljynjalostamon prosessialueella sijaitsevan varastorakennuksen. Naantalin terveysviranomaiset eivät kuitenkaan vielä perjantaina tehneet päätöstä Nesteen anomuksen suhteen, vaan päättivät pitää uuden kokouksen maanantaina. Terveysviranomaiset antoivat maanantaina luvan myrkkyjen väliaikaiseen varastointiin Naantaliin vuodeksi, mutta antoivat tiukat varastointiehdot ja vaativat, että tynnyreiden sisällöstä olisi suoritettava tarkastus. Ehtoihin kuului muun muassa vaatimus siitä, että jätteet oli säilytettävä kiinteässä muodossa. Varastointitilan lattia piti rakentaa kaikilta sivuilta kokoojapisteeseen vieväksi ja varaston ympärille oli rakennettava piikkilangoin vahvistettu panssariaita. Kaikki annetut ehdot piti täyttää ennen kuin jätteet voitiin viedä varastoon.


title: Vuoden 1975 arsenikkiskandaali

text: "Jens Rand" saapui Naantalin satamaan keskiviikkona 16. huhtikuuta mukanaan tanskalainen ympäristösuojeluviranomainen Otzen Flemming, joka luovutti laivan Naantalin terveysviranomaisten valvontaan. Flemming oli tullut laivalle mukaan valvontakustannusten pienentämiseksi. Sinetöity lastiruuma avattiin juhlallisesti, ja ruumaa kuvaamaan pääsi viisi toimittajaa kerrallaan. Purkaminen alkoi vasta perjantaina 18. huhtikuuta, koska torstai kului työntekijöiden palkasta neuvotteluun. Lastin purkamisen päätyttyä maanantaina 21. huhtikuuta selvisi, että tynnyreissä oli jätettä myös nestemäisessä muodossa, toisin kuin Neste oli lupahakemuksessaan ilmoittanut 17. maaliskuuta. Neste sai kuitenkin alueen terveyslautakunnan valvontaosastolta luvan erottaa nesteet erillisiin astioihin käsipumpun avulla. Muutama tynnyreistä vuosi, joten ne laitettiin terässäiliöihin, jotka hitsattiin umpeen.


title: Vuoden 1975 arsenikkiskandaali

text: "Helsingin Sanomien" toimittajan Kari Kiurun mukaan tapahtuma osoitti miten ”leväperäisesti” Neste suhtautui ympäristökysymyksiin ja tiedotukseen.


title: Vuoden 1975 arsenikkiskandaali

text: Nesteen historiikissa "Kylmä sota, kuuma öljy" tapahtuma mainitaan lyhyesti ja sitä kuvataan pisaraksi meressä ”maailman todellisten saasteongelmien rinnalla”. Tapahtumaa kuvataan viestimien rakentamaksi ”kotimaiseksi Watergate-skandaaliksi”. Nesteen oli tarkoitus ”vapautua” tuotannon yhteydessä syntyneistä jätteistä. Uolevi Raaden mukaan lehdistö ja luonnonsuojelijat toimivat joillekin piireille, joiden tarkoituksena oli ”pilata tämän maan maine”. Raaden mukaan Neste oli toiminut kansainvälisten sopimusten ja vallinneen kansainvälisen käytännön mukaisesti.


title: Vuoden 1975 arsenikkiskandaali

text: Naantalin jalostamo sai uuden ympäristöluvan 2007, jonka jälkeen Neste Oil alkoi tutkia arsenikkijätteiden hävittämistä. Neste päätyi sopimukseen Ekokemin kanssa, ja jätteitä alettiin viedä pois Naantalista 27. marraskuuta 2009; viimeinen rekkalasti oli tarkoitus kuljettaa pois toukokuussa 2010. Naantalin jalostamon viestintäpäällikkö Timo Tunturi ei paljastanut sopimuksen tarkkaa hintaa, mutta kertoi sen olevan ”satoja tuhansia euroja”. Ekokem kertoi, että suurin osa jätteestä kyetään hyödyntämään uudelleen. Jätteet käsiteltiin Ekokemin Mäntyluodon tehtaalla Porissa. Käsittelyyn tuotiin yhteensä 756 tynnyriä, jotka olivat Neste Oilin mukaan säilyneet hyvin.


title: Kannusjalka

text: Kannusjalka () on Walter Wangerin, Jr.:n vuonna 1978 ilmestynyt romaani. Teoksen on suomentanut Kersti Juva ja julkaissut suomeksi WSOY vuonna 1980.


title: He Ain’t Heavy, He’s My Brother

text: He Ain’t Heavy, He’s My Brother on Bobby Scottin ja Bob Russellin kirjoittama balladityylinen popkappale, jonka alkuperäinen esittäjä oli Kelly Gordon vuonna 1969. Tunnetuimman esityksen kappaleesta teki kuitenkin brittiläinen The Hollies -yhtye samana vuonna. Kappale ylsi Britanniassa listakolmoseksi ja Yhdysvalloissa seitsemänneksi. Uudelleenjulkaisuna se ylsi Britannian listaykköseksi vuonna 1988.


title: He Ain’t Heavy, He’s My Brother

text: Pienempi menestys kappaleesta on muodostunut Neil Diamondin (1970), Olivia Newton-Johnin (1976) ja Bill Medleyn (1988) tulkitsemana.


title: He Ain’t Heavy, He’s My Brother

text: Laulun nimi liittyy vuonna 1917 katolilaispappi Edward Flanaganin Omahaan Nebraskaan perustamaan Boys Town -nimiseen kommuuniin, josta saivat tulla hakemaan apua kodittomat tai muuten ongelmista kärsivät pojat. Vuonna 1941 Flanagan luki "The Messenger" -nimistä lehteä ja näki sattumalta kuvan, jossa poika kantoi selässään itseään nuorempaa poikaa. Kuvan alla oli kuvateksti ”He ain't heavy Mr., he's my brother”. Flanagan otti fraasin käyttöön ja siitä Boys Townin motto. Hän myös teetti kuvasta patsaan johon lause oli kaiverrettu ja siitä tuli kommuunin tunnuskuva.


title: He Ain’t Heavy, He’s My Brother

text: Paljon myöhemmin lauseesta kirjoittivat kappaleen Bobby Scott ja Bob Russell jotka olivat kokeneita laulunkirjoittajia. Scottin aiempia lauluja oli kappale ”A Taste of Honey” ja Russellin ”Little Green Apples”. ”He Ain’t Heavy, He’s My Brother” jäi kuitenkin heidän ainoaksi yhteistyössä tehdyksi laulukseen, sillä Russell oli laulun teon aikoihin kuolemassa syöpään. Ensimmäisenä kappaleen levytti ja julkaisi Kelly Gordon, tuottaja, joka on työskennellyt muun muassa Aretha Franklinin, Glen Campbellin ja David Lee Rothin kanssa.


title: He Ain’t Heavy, He’s My Brother

text: Kappaleen The Holliesin esitettäväksi valitsi yhtyeen kitaristi Tony Hicks. Lontoolainen musiikkikustantaja Cyril Shane soitti hänelle eri popkappaleita siinä toivossa, että niistä jokin kelpaisi Hicksille. Shane soitti lauluntekijöiden, Scottin ja Russellin, tekemän äänityksen ”He Ain’t Heavy, He’s My Brotherista”, vaikka olikin sitä mieltä, ettei laulu sopisi yhtyeelle. Hicks kuitenkin vaati sitä Holliesin levytettäväksi. Ennen kuin kappaletta oli ehdotettu Holliesille, oli Joe Cocker hylännyt ehdotuksen sen levyttämisestä. Rumpali Bobby Elliott onkin tunnustanut Hicksin merkityksen sekä laulun valitsemisessa että sen hittipotentiaalin aavistamisessa.


title: He Ain’t Heavy, He’s My Brother

text: The Hollies teki kappaleeseen joitakin muutoksia ennen levyttämistä, joista tärkein oli tempon lisääminen. Tony Hicksin mukaan ainoa asia, jonka annettiin olla, oli sanoitus.


title: He Ain’t Heavy, He’s My Brother

text:
Yhtyeen jäsenet; rumpali Bobby Elliott, basisti Bernie Calvert sekä pianistivierailija Elton John, jolle maksettiin osuudestaan 12 punnan palkkio, soittivat kappaleen pohjan, jonka päälle solisti Allan Clarke lauloi oman, kehutun raitansa. Tämä siitä huolimatta, että rumpali Elliott on muistellut Clarken kärsineen kipeästä kurkusta äänityksen aikaan. Kappaleessa käytettiin myös John Scottin tekemää orkesterisovitusta.
”He Ain’t Heavy, He’s My Brother” oli The Holliesin toinen singlejulkaisu sen jälkeen, kun Graham Nash oli jättänyt yhtyeen. Kappale ilmestyi 19. syyskuuta 1969, ja se nousi listan sijalle 3 yhtyeen kotimaassa Britanniassa ja ylsi Yhdysvalloissakin top 10:een sijan 7 muodossa. Kymmenen myydyimmän singlen joukkoon laulu ylsi myös muun muassa Länsi-Saksassa, Sveitsissä ja Norjassa. Suurin menestys se oli Singaporessa, missä siitä tuli listaykkönen.


title: He Ain’t Heavy, He’s My Brother

text: Vuonna 1988 single julkaistiin uudelleen, jolloin se nousi Britannian listaykköseksi kahden viikon ajaksi.


title: He Ain’t Heavy, He’s My Brother

text:
A-puoli
B-puoli


title: He Ain’t Heavy, He’s My Brother

text: The Holliesin lisäksi kappaleen ovat levyttäneet lukuisat muut artistit. Olivia Newton-Johnin esittämänä kappale pääsi Yhdysvaltain Billboard Hot 100 -listan sijalle 30 vuonna 1976. Vuonna 1970 Neil Diamond oli päässyt omalla versiollaan saman listan sijalle 20. Bill Medleyn tulkinta sen sijaan pääsi brittilistalla sijalle 25 syksyllä 1988. Cover-version kappaleesta ovat tehneet myös muun muassa The Osmonds, Roger Whittaker ja Rufus Wainwright.


title: He Ain’t Heavy, He’s My Brother

text: Kappaletta on käytetty myös muissa yhteyksissä. Holliesin versio oli 1990-luvulla mukana esimerkiksi kanadalaisessa huumeidenvastaisessa filmissä. Bill Medleyn versiota puolestaan käytettiin Sylvester Stallonen tähdittämässä elokuvassa "Rambo – taistelija 3" (1988).


title: Leonardo Cordeiro

text: Leonardo Santos Cordeiro (s. 8. marraskuuta 1989 São José dos Campos) on brasilialainen moottoriurheilija. Hän aloitti uransa 13-vuotiaana karting-sarjoissa. Vuosina 2004 ja 2005 Cordeiro voitti Petrobrás Smile Cup -sarjan mestaruuden. Vuosina 2006–2007 hän sijoittui toiseksi Brasilian-mestaruussarjassa. Vuonna 2007 Cordeiro siirtyi Formula 3 Sudamericana -sarjaan. Hän jatkoi sarjassa vuoteen 2009, jolloin hän voitti sarjan mestaruuden. Vuonna 2010 Cordeiro kilpaili GP3-sarjassa Arden-tallissa. Hän saavutti kauden aikana vain yhden pisteen, joka tuli nopeimmasta kierroksesta kauden päätöskilpailussa. Vuonna 2011 Cordeiro jatkoi GP3:ssa Carlin-tallissa. Hän ei saavuttanut pisteitä. Vuonna 2012 Cordeiro kilpaili GT Brasil -sarjassa jossa hän sijoittui GT4 -luokan pisteissä kolmanneksi.


title: Mercantourin kansallispuisto

text: Mercantourin kansallispuisto on luonnonsuojelualue Ranskan Alpeilla. Sen keskiosassa on seitsemän asumatonta laaksoa ja reunoilla 28 pientä maalaiskylää. Mont Pegon lähellä on kalliopiirroksia. Puistossa on monipuolinen kasvilajisto ja suurehko gemssipopulaatio.


title: Écrinsin kansallispuisto

text: Écrinsin kansallispuisto on luonnonsuojelualue Ranskan kaakkoisosassa Grenoblen eteläpuolella. Puiston pinta-ala on 918 neliökilometriä, ja sen korkeimmat huiput kohoavat yli neljään kilometriin.


title: Écrinsin kansallispuisto

text: Puistoa hallitsevat lehtikuusimetsät. Harvinaisiin kasvilajeihin kuuluu tikankonttikasveja, ruskolilja ja varjolilja. Puistoon on istutettu 1970-luvulla vuorikauriita.


title: HMAS Quiberon

text: HMAS Quiberon (viirinumerot G81) oli Australian laivaston Q-luokan hävittäjä toisessa maailmansodassa. Alus siirtyi vasta vuonna 1950 Britannian kuninkaallisen laivaston omistuksesta Australian laivastolle. Se muutettiin vuonna 1952 sukellusveneentorjuntafregatiksi.


title: HMAS Quiberon

text: "HMAS Quiberon" tilattiin 2. huhtikuuta 1940 J. Samuel White and Companylta Cowesista Wightsaarelta osana 3. hätälaivueen () tilausta. Aluksen köli laskettiin 14. lokakuuta 1940, ja alus laskettiin vesille 31. tammikuuta 1942 kumminaan Southamptonin alueen komentajan, kontra-amiraali S. D. Tillardin puoliso. Se nimettiin vuoden 1759 Quiberoninlahden taistelun mukaan. Ilmahyökkäyksen aiheuttamat vauriot telakalle viivästyttivät aluksen valmistumista. "Quiberon" otettiin palvelukseen 6. heinäkuuta 1942 Australian laivastoon, ja alus valmistui 22. heinäkuuta.


title: HMAS Quiberon

text: "HMAS Quiberon" palveli aluksi Pohjois-Atlantin saattueiden suojana, kunnes se liitettiin Pohjois-Afrikan maihinnousuun lokakuussa 1942. Alus upotti 28. marraskuuta Algerian rannikolla Italian laivaston sukellusvene "Dessièn". Se palveli maihinnousun päätyttyä Välimerellä ja Intian valtamerellä saattuetehtävissä. Alus osallistui vuonna 1944 lentotukialusosaston mukana huhtikuussa Sabangin ja toukokuussa Surabayan iskuihin. Lokakuussa alus osallistui tulitoimintaan japanilaisten asemia vastaan Nikobaareilla. Se osallistui myös amerikkalaisten mukana Okinawan taisteluihin sekä Japanin kotisaarille suunnattuihin iskuihin. Japanin antauduttua alus osallistui miehitysjoukkoihin.


title: HMAS Quiberon

text: Vuoden 1950 alussa tehtiin päätös viiden Australian laivaston Q-luokan aluksen muuttamisesta sukellusveneentorjuntafregateiksi. Muutostyön piti vastata Britannian kuninkaallisen laivaston Tyypin 15 fregateiksi muuttamista. Aluksi Australian hallitus esitti edelleen lainassa olleiden alusten muuttamista 400 000 Australian punnan hintaan, mutta Britannian amiraliteetti tarjosi 1. kesäkuuta alukset lahjaksi Australialle.


title: HMAS Quiberon

text: "HMAS Quiberon" siirrettiin muutettavaksi vuonna 1950 Cockatoon ja Garden Islandin telakalle Sydneyyn. Alus palasi palvelukseen 18. joulukuuta 1957 ja palveli sen jälkeen Kansainliiton strategisessa reservissä Kaukoidän alueella ja Australian laivaston tehtävissä.


title: HMAS Quiberon

text: Alus poistettiin palveluksesta 26. kesäkuuta 1964, jolloin se siirrettiin reserviin. Alus myytiin 15. helmikuuta 1972 romutettavaksi Fujita Salvage Companylle Osakaan Japaniin. Se lähti 10. huhtikuuta Sydneystä hinauksessa.


title: Kim (vuoden 1901 kirja)

text: Kim on Rudyard Kiplingin vakoiluromaani vuodelta 1901.


title: Kim (vuoden 1901 kirja)

text: Teoksen tapahtumat sijoittuvat 1881 päättyneen toisen Afganistanin sodan jälkeiseen aikaan, ja sen taustana on Suuri peli, Venäjän ja Britannian välinen kiista Keski-Aasian hallinnasta.


title: Kim (täsmennyssivu)

text: Kim viittaa muun muassa seuraaviin:


title: Kerttu Kupiainen

text: Kerttu Tellervo Kupiainen os. "Sihvonen" (12. toukokuuta 1908 Savonlinna – 6. lokakuuta 1998) oli suomalainen kirjailija ja pakinoitsija.


title: Kerttu Kupiainen

text: Kerttu Kupiainen opiskeli tekstiilialaa Wetterhoffin opistossa Hämeenlinnassa ja toimi sittemmin käsityönopettajana Savon kansanopistoissa ja Tampereella. Hän kirjoitti runoja ja muistelmia sekä pakinoi Itä-Savo-lehteen nimimerkillä "Eeva".


title: Kerttu Kupiainen

text: Kupiaisen isä oli valokuvaaja V. A. Sihvonen. Hän oli naimisissa 1947–1961 runoilija, professori ja kirjallisuudentutkija Unto Kupiaisen kanssa.


title: Addy

text: Addy on seuraavien henkilöiden sukunimi:


title: Kiinan Grand Prix 2011

text: Kiinan Grand Prix 2011 oli Formula 1 -kauden 2011 kolmas osakilpailu, joka käytiin 17. huhtikuuta 2011 Shanghai International Circuit -moottoriradalla.


title: Kiinan Grand Prix 2011

text: Paalupaikalta kilpailuun lähti Saksan Sebastian Vettel. Kilpailun voitti Lewis Hamilton, toiseksi ajoi Sebastian Vettel ja kolmanneksi ruudusta 18 lähtenyt Mark Webber.


title: Alpo Kupiainen

text: Alpo Kupiainen (10. heinäkuuta 1888 Kesälahti – 9. lokakuuta 1937 Lahti) oli suomalainen toimittaja ja kirjallisuuden suomentaja. Hän käytti myös nimimerkkejä "Alpo Kaarlahti" ja "A.V. Niilesmaa".


title: Alpo Kupiainen

text: Kupiaisen vanhemmat olivat leipuri Juhana Kupiainen ja Wilhelmina Noponen. Hän asui sittemmin Viipurissa jossa hän kävi myös koulunsa. Kupiainen pääsi ylioppilaaksi 1907 Viipurin klassillisesta lyseosta ja opiskeli sitten jonkin aikaa Helsingin yliopistossa.


title: Alpo Kupiainen

text: Kupiainen toimi matematiikan vt. opettajana Viipurissa ja sittemmin hän oli konttoristina Suomi-yhtiössä ja Kustannus Oy Minervassa. Ensimmäisen maailmansodan aikana hän osallistui jääkäriliikkeen toimintaan ja joutui venäläisten viranomaisten vangitsemaksi. Vapauduttuaan Kupiainen oli Suomen sisällissodan aikana 1918 Kansanvaltuuskunnan palveluksessa ja joutui sodan jälkeen Hennalan vankileirille. Vapaaksi päästyään Kupiainen toimi Suomen Sosialidemokraatin toimittajana, kirjailijana ja suomentajana.


title: Alpo Kupiainen

text: Kupiainen oli tuottelias kirjallisuuden suomentaja. Hän suomensi muun muassa Alexandre Dumasin, Daniel Defoen, Charles Dickensin, Mayne Reidin, Edgar Wallacen ja Edgar Rice Burroughsin teoksia.


title: Alpo Kupiainen

text: Alpo Kupiainen oli naimisissa vuodesta 1909 Aune Maria Kaihovaaran (ent. Corander) kanssa. Professori, runoilija ja kirjallisuudentutkija Unto Kupiainen oli heidän poikansa.


title: Alpo Kupiainen

text:
Salanimellä "Alpo Kaarlahti":
Salanimellä "A. V. Niilesmaa":


title: HMAS Quickmatch

text: HMAS Quickmatch (viirinumero G92) oli Australian laivaston Q-luokan hävittäjä toisessa maailmansodassa. Alus siirtyi vasta vuonna 1950 Britannian kuninkaallisen laivaston omistuksesta Australian laivastolle. Se muutettiin vuosina 1950–1955 sukellusveneentorjuntafregatiksi.


title: HMAS Quickmatch

text: "HMAS Quickmatch" tilattiin joulukuussa 1940 J. Samuel White and Companylta Cowesista Isle of Wightilta osana 3. hätälaivueen () tilausta. Aluksen köli laskettiin 6. helmikuuta 1941, ja alus laskettiin vesille 11. huhtikuuta 1942 kumminaan rouva Shearman. Ilmahyökkäyksen telakalle aiheuttamat vauriot viivästyttivät aluksen valmistumista. Alus otettiin Australian laivaston palvelukseen 14. syyskuuta 1942 ensimmäisenä päällikkönään komentajakapteeni Rodney Rhoades, ja se valmistui 30. syyskuuta.


title: HMAS Quickmatch

text: Vastaanottotestien päätyttyä alus määrättiin 5. lokakuuta 1942 saattuepalvelukseen. Marraskuussa alus määrättiin Etelä-Atlantin laivastoasemalle, jonne siirtyessään se kohtasi 1. joulukuuta Italian laivaston saarronmurtaja "Cortelazzon". Alus määrättiin maaliskuussa Intian valtamerelle, mutta sen palvelus Etelä-Atlantilla jatkui aina elokuuhun 1943 saakka.


title: HMAS Quickmatch

text: Alus jatkoi palvelustaan sodan päätyttyä Australian laivastossa tukien Japanin miehitysjoukkoja. Kesäkuussa 1950 alus siirrettiin Australian hallintaan ja sijoitettiin reserviin.


title: HMAS Quickmatch

text: Alus päätettiin vuonna 1951 muuttaa Tyypin 15 sukellusveneentorjuntafregatiksi, ja muutostyöt saatiin päätökseen vuonna 1955, jolloin se samalla palautettiin palvelukseen. Vuonna 1963 alus poistettiin palveluksesta ja sijoitettiin reserviin. Alus siirrettiin poistolistalle, ja se myytiin vuonna 1972 romutettavaksi. Se hinattiin vielä saman vuoden heinäkuussa ostajalle Osakaan Japaniin.


title: RBBP6

text: RBBP6 on proteiini, jota ihmisellä koodaa RBBP6-geeni.


title: RBBP6

text: RBBP6-proteiini sitoutuu moniin muihin proteiineihin. RBBP6-proteiini vaikuttaa syövän leviämiseen pyrkimällä estämään hallitsematonta solun kasvamista. RBP tukahduttaa solujen leviämisen ja lopettaa toimintansa, mikäli ei havaitse uutta hallitsematonta solunleviämistä. Solusyklistä riippuvaista fosforylaatiota säätelee nimenomaan PRB-geeni. Tämä geeni koodaa proteiinia, joka pyrkii sitoutumaan polykarbonaattikerroksen, mutta ei pyri hidastamaan polykarbonaattikerroksen toimintaa. RBBP6 proteiinilla on yhteysvaikutuksia YBX1-proteiinin kanssa.


title: Fallen

text: Fallen voi tarkoittaa ainakin seuraavia:


title: Fili

text: FILI – Kirjallisuuden vientikeskus on kirjallisuuden asiantuntija- ja vientiorganisaatio, joka tukee kääntämistä, painattamista ja julkaisemista sekä edistää kotimaisen kirjallisuuden tuntemusta maailmalla. Se toimii tiiviissä yhteistyössä kirja-alan toimijoiden kanssa. Fili perustettiin vuonna 1977 Suomalaisen Kirjallisuuden Seuran yhteyteen. Filin johtaja on kesäkuusta 2015 alkaen Leena Majander-Reenpää.


title: Fili

text: Fili on kansainvälinen toimija, joka edustaa suomenkielisen kirjallisuuden lisäksi ruotsin- ja saamenkielistä kirjallisuutta. Fili tukee myös kauno- ja tietokirjallisuuden kääntämistä kotimaisille kielille. Tukimuotoja ovat käännösapurahat, kääntäjien koulutus ja muu tukeminen, kirjallisuuden tunnetuksi tekeminen, kustantajavierailut ja messu- ja kirjallisuustapahtumat. Fili myöntää vuosittain käännös- ja painatustukia noin 600 000 euron edestä 300 hankkeelle.


title: Fili

text: Fili kuuluu myös Suomen taiteen tiedotuskeskuksien TAIVE-verkostoon, kehittää aktiivisesti suomalaista kirjallisuusvientiä ja osallistuu kansainvälisiin erillishankkeisiin. Fili on ollut perustamassa kahta kansainvälistä kirjallisuuden yhteistyöverkostoa: se muodostaa NordLit-verkoston yhdessä pohjoismaisten sisarorganisaatioiden kanssa ja kuuluu LAF – Literature Across Frontiers -verkostoon.Finnland.cool – Suomi teemamaana oli Filin hanke Frankfurtin kirjamessuilla syksyllä 2014. Fili koordinoi Suomen mittavinta kulttuurivientihanketta, jonka suunnittelu aloitettiin 2009. Ohjelma oli rakennettu yhteistyössä suomalaisten kustantajien ja muiden kirjallisuuden asiantuntijoiden sekä keskeisten ministeriöiden (OKM, TEM ja UM) ja kulttuuritoimijoiden kanssa. Teemamaahankkeen keskiössä oli käännösoikeuksien myynti. Hankkeeseen kuului lisäksi suomalaisen kulttuurin esittely Frankfurtin museoissa ja muissa taidelaitoksissa.


title: Fili

text: Toinen hanke on ollut suomenruotsalaisen kirjallisuuden vienti maailmalle 2010–2014. Hanke oli Svenska Kulturfondenin rahoittama ja kuului myös Frankfurt 2014 -teemahankeeseen. Projektin pitkän tähtäimen tavoite on luoda pysyviä rakenteita suomenruotsalaisen kirjallisuuden vientiin ulkomaille ja lyhyellä tähtäimellä kasvattaa käännettyjen nimikkeiden määrää.


title: Fili

text: Sarjakuva maailmalle on hanke, jonka myötä Filiin on perustettu oma käännös- ja painatustukiohjelma sarjakuvalle. Fili järjestää sarjakuvakustantajien vierailuja, osallistuu omalla osastolla Angoulêmen sarjakuvafestivaaleille ja esittelee suomalaista sarjakuvaa muilla kansainvälisillä kirjamessuilla. Sarjakuvahankkeita suunnitellaan yhteistyössä Sarjakuvakeskuksen kanssa.


title: Fili

text: Tietokirjallisuus maailmalle on Filin hanke, jossa se tukee tietokirjallisuuden vientiä käännös- ja painatustuilla, tuottamalla materiaalia ajankohtaisista teoksista ja esittelemällä suomalaista tietokirjallisuutta kansainvälisillä kirjamessuilla. Hankkeen aikana järjestetään kansainvälinen kustantajavierailu Suomeen sekä koulutusta suomalaisille tieto- ja tieteellisen kirjallisuuden kustantajille.


title: Fili

text: Lasten- ja nuortenkirjallisuuden viennin tueksi on perustettu oma käännös- ja painatustukiohjelma. Fili kouluttaa lasten- ja nuortenkirjallisuuden kääntäjiä ja kutsuu kansainvälisiä alan kustantajia vierailuille. Tuodaan materiaalia lasten- ja nuortenkirjallisuuden viennin edistämiseksi ja ylläpidetään Kolonkolonkolo-lastenkirjallisuusportaalia.


title: Fili

text: Fili pilotoi vuonna 2013 uutta kääntäjäkoulutuksen mentorointimallia, jota rakennetaan yhteistyössä seitsemän ulkomailla toimivan Suomen kulttuuri-insitituutin kanssa. Mestariluokan käynnistysvaiheessa mukana ovat seuraavat instituutit: Benelux, Berliini, Budapest, Madrid, Pietari, Tukholma ja Viro.


title: Fili

text: Englanninkielinen lehti Suomen kirjallisuudesta verkossa. Lehti julkaistaan yhteystyössä Suomalaisen Kirjallisuuden Seuran ja opetus- ja kulttuuriministeriön kanssa. Books from Finland on riippumaton lehti, joka perustettiin vuonna 1967 ja siirtyi verkkojulkaisuksi 2009.


title: Fili

text: Valtion ulkomainen kääntäjäpalkinto on palkinto, josta Filin neuvottelukunta tekee vuosittain esityksen valtion ulkomaisen kääntäjäpalkinnon saajasta. 15 000 euron suuruisen palkinnon on jakanut 1975 alkaen opetus- ja kulttuuriministeriö.


title: Pirjo Heikkilä

text: Pirjo Maarit Heikkilä (s. 3. huhtikuuta 1980 Lahti) on suomalainen entinen stand up -koomikko ja nykyisin näyttelijä. Hän kilpaili vuonna 2005 SubTV:n "Get Up, Stand Up" -ohjelmassa, jossa hän sijoittui toiseksi Sami Hedbergin voittaessa kilpailun.


title: Pirjo Heikkilä

text: Heikkilä työskenteli Nelosen kanavaäänenä vuosina 2006–2010 ja sitä ennen myymälä-, radio- ja televisiomainoksissa. Hän on äänittänyt muun muassa äänikirjoja, televisio-ohjelmia ja dubannut pieniä rooleja animaatiosarjoissa ja -elokuvissa, kuten vuonna 2008 ilmestyneessä elokuvassa "Bolt".


title: Pirjo Heikkilä

text: Keväällä 2011 Heikkilä nähtiin Krisse Salmisen "Krissen vaaligrilli" -ohjelman jokaisessa jaksossa. Hän toimi "YleLeaks"-viihdeohjelman emäntänä syksystä 2011 kevääseen 2013 saakka. Keväällä 2012 ja uudelleen syksystä 2013 ja vielä kerran uudelleen keväällä 2017 Heikkilä on ollut yksi vakiopanelisteista Henkka Hyppösen isännöimässä "Hyvät ja huonot uutiset" -viihdeohjelmassa. Keväällä 2015 hän oli yksi "Koomikot"-sarjassa mukana olleista koomikoista.


title: Pirjo Heikkilä

text: Hän on lopettanut stand upin tekemisen ja kihlautui helmikuussa 2018 käsikirjoittajana työskentelevän miesystävänsä kanssa.


title: Stage

text: Stage tai stages voi tarkoittaa ainakin seuraavia:


title: Kidusnokkarausku

text: Kidusnokkarausku ("Hexatrygon bickelli") on syvissä vesissä trooppisissa valtamerissä elävä rustokala. Kidusnokkarausku on ainoa laji nokkarauskujen heimossa ("Hexatrygonidae")


title: Kidusnokkarausku

text: Nykyään kidusnokkarausku on ainoa nokkarauskujen heimon luettava laji. Aikaisemmin siihen luettiin myös neljä muuta lajia, jotka olivat nokkarausku ("Hexatrygon longirostra"), "Hexatrygon brevirostra", "Hexatrygon taiwanensis" ja "Hexatrygon yengi". Nämä erotettiin omiksi lajeikseen morfologisin perustein kuten kuonon muodon ja pituuden mukaisesti. Eräät luonnontieteilijät ovat sijoittaneet heimoon kuuluviksi myös "Plesiobatis"- ja "Urolophus"-suvun lajit.


title: Kidusnokkarausku

text: Kidusnokkarausku on suhteellisen suurikokoinen kala ja aikuiset yksilöt voivat olla pisimmillään 143–168 cm pitkiä. Sukukypsiä ne ovat noin 110  cm:n pituisina. Kalan kuono on pitkä ja kapea ja on jopa kolmasosan kalan pituudesta. Kuonossa voi olla sähköherkkiä elimiä. Pään ala puolella on rauskuille epätyypillisesti kuusi kidusaukkoa. Rintaevät ovat leveyttään pidemmät ja pyrstö on ohut ja siinä on yhdestä kahteen sahareunaista myrkyllistä piikkiä. Silmät sijaitsevat kaukana toisistaan ja suuret ruiskureiät ovat suhteellisen kaukana silmistä. Suu on suuri ja suussa on useita pieniä ja tylppiä hampaita. Kidusnokkarauskut ovat ovovivivpaarisia ja poikaset ovat syntyessään noin 40–cm pitkiä. Väriltään kidusnokkarausku on päältä sinertävän violetti ja alta valkoinen.


title: Kidusnokkarausku

text: Kidusnokkarauskua tavataan laikuttaisesti Intian valtameren ja Tyynenemeren alueilta. Se elää Etelä-Afrikan, Australian, Taiwanin ja Kiinan rannikkoseuduilla ja lisäksi sitä on tavattu Havaijilta. Ne ovat syvän veden kaloja ja elävät mutaisilla, hiekkaisilla ja kivikkoisilla pohjilla yleensä 350–1 120 metrin syvyydessä merenpinnalta. Toisinaan kidusnokkarauskuja saadaan saaliiksi pohjatrooleilla.


title: Ulkoparlamentarismi

text: Ulkoparlamentarismi tarkoittaa yhteiskunnallista vaikuttamista parlamentaarisen järjestelmän ulkopuolella. Ulkoparlamentariset liikkeet hylkäävät vaaleissa vaikuttamisen ja edistävät tavoitteitaan suoran toiminnan kautta.


title: Aiguilles de Chamonix

text: Aiguilles de Chamonix on Mont Blancin massiivilla, Ranskassa sijaitseva rosoinen ja terävähuippuinen vuoriryhmä.


title: Gornergletscher

text:
Gornergletscher on vuoristojäätikkö Sveitsissä, Wallisin kantonissa, Monte Rosan massiivin kupeessa, viitisen kilometriä Zermattin kylästä kaakkoon.
Jäätikkö oli vuonna 1973 pinta-alaltaan 59,7 neliökilometriä ja pituudeltaan 13,5 kilometriä. Muiden Alppien jäätiköiden tapaan jäätikkö pienenee jatkuvasti; vuosisadan kuluessa se on lyhentynyt noin 2,5 kilometriä.


title: And. Kurth & Co

text: And. Kurth & Co Aktiebolag oli suomalainen Lapissa vuosina 1899–1933 toiminut ja sahaustoimintaa harjoittanut metsäteollisuusyritys.


title: And. Kurth & Co

text: Yrityksen perustaja Antti Kurtti, käytti nimeä "Anders Kurth" tai "Anders Kurt" (24. tammikuuta 1824 Kuusamo – 9. heinäkuuta 1895) aloitti uransa 20-vuotiaana kulkukauppiaana kiertäen ympäri Peräpohjolaa. Kurtti perusti vuonna 1844 kauppaliikkeen Rovaniemelle ja vuonna 1849 hän osti maatilan Alatornion Kuussaaresta. Hän asui sitten pysyvästi Torniossa vuodesta 1853 alkaen. Antti Kurtti harjoitti laajaa kauppaa Lapin alueella ostaen muun muassa turkiksia ja myyden kahvia, tupakkaa, sokeria ja ruisjauhoa.


title: And. Kurth & Co

text: Antti Kurtti osti kaupankäynnillä hankkimillaan varoilla 1860 Ylitornion Portimokosken eli Kristineströmin vesisahan joka oli perustettu jo 1760. Kurtti omisti tämän sahan vuoteen 1901 saakka ja lisäksi hän hankki omistukseensa 1875 Ruotsin puolella Haaparannassa sijainneen Salmin höyrysahan. Salmin sahan oston yhteydessä Kurtti muutti myös nimensä ruotsinkieliseen muotoon "Anders Kurth". Vuonna 1870 Kurtti oli ostanut lisäksi Rovaniemellä sijainneen Sinetän vesisahan. Sinetän saha siirtyi jo 1889 Leontej Tichanoffille ja saha lopetettiin melko pian sen jälkeen 1896. Kurtti omisti Rovaniemellä myös Pöyliön myllyn ja hän jatkoi sahaustoiminnan ohella myös elintarvikkeiden kauppaa. Hän kuoli vuonna 1895.


title: And. Kurth & Co

text: Anders Kurthin perilliset perustivat 1899 toimintaa jatkamaan "And. Kurth & Co" -nimisen osakeyhtiön. Uuden yhtiön johtoon tulivat Anders Kurthin veljen Matti Kurtin pojat kun Kurthin omista perillisistä ei löytynyt sopivaa jatkajaa. Yhtiö rakensi Tornion edustalle Kuusiluodon saareen höyrysahan, joka valmistui 1901 ja myi sen jälkeen Salmin sahan.


title: And. Kurth & Co

text: And. Kurth & Co:n joutui jo pian päärahoittajana toimineen Yhdyspankin hallintaan ja Kuusiluodon sahan rakentamisessa pahoin velkaantuneen yhtiön osake-enemmistö myytiin vuonna 1910 W. Rosenlew & Co:lle ja koko yhtiön osakekanta siirtyi Rosenlewille vuoteen 1931 mennessä. Yhtiö sulautettiin Rosenlewiin 1933.


title: And. Kurth & Co

text: Sahaustoiminta Kuusiluodossa jatkui vuoteen 1945 saakka jolloin sahan koneet luovutettiin Neuvostoliitolle sotakorvauksina ja sahan tukkivarasto myytiin Kemi Oy:lle. Edellisen vuoden syksyllä sahan työntekijöiden asuinrakennukset oli poltettu Lapin sodan aikana. Rosenlew päätti lopettaa sahan, koska sen kannattavuus oli jo pitkään ollut huono ja toiminnan jatkaminen olisi vaatinut uusia investointeja.


title: Petri Mikkola

text: Petri Mikkola (synt. Kotkassa) on suomalainen koripallovalmentaja. Hän aloitti valmentamisen juniori-ikäisenä vuonna 1984 Kotkan Työväen Palloilijoiden (KTP) juniorijoukkueissa. KTP:ssa hän valmensi juniorijoukkueiden lisäksi miesten II-joukkuetta TeePeetä sekä naisten SM-sarjajoukkuetta.


title: Petri Mikkola

text: Kaudella 1988–1989 hänen valmentamansa KTP:n B-poikajoukkue voitti Suomen mestaruuden. Kaudella 1991–1992 hän toimi SM-sarjajoukkueen apuvalmentajana, Erkki Hiltusen toimiessa päävalmentajana. Kaudelle 1992–1993 hänet valittiin KTP:n naisten SM-sarjajoukkueen päävalmentajaksi. Valmennustehtävissä apunaan hänellä oli Sakari Hartonen, Jukka-Pekka Laakkonen. Joukkueenjohtajana toimi Esa Lanki.


title: Petri Mikkola

text:
KTP:n lopetettua menestyksekään naiskoripalloilun, Mikkola siirtyi Kouvolaan.
Kausina 1993–1995 hän toimi Kouvot ry:n junioripäällikkönä ja valmentajana eri juniorijoukkueissa. Kauden 1994–1995 hän oli Kouvojen mestaruuden voittaneet miesten edustusjoukkueen apuvalmentajana, Risto Piiparin toimiessa päävalmentajana ja Jukka Seppälän vastatessa joukkueen fyysisestä valmennuksesta.


title: Petri Mikkola

text: Vuonna 1995 toukokuussa hänet nimettiin (kaudella 1994–1995) SM-sarjaan nousseen Peli-Karhujen naisten koripallojoukkueen päävalmentajaksi. Joukkue saavutti SM-pronssia. Apuvalmentajana toimi Mauri Laiho (siirtyi joukkueen päävalmentajaksi seuraavana kautena 1996–1997). Kausina 1996–1998 Mikkola valmensi mm. KTP:n A-poikia ja Peli-Karhujen A-tyttöjä.


title: Petri Mikkola

text: Kaudella 1998–1999 hän palasi Peli-Karhujen naisten SM-sarjajoukkueen päävalmentajaksi. Valmennuksessa apuna toimi mm. Harri Forss, Antti Horto ja Minna Asplund.


title: Petri Mikkola

text: Kaudella 1999–2000 hän siirtyi Kouvolan Kouvojen miesten SM-sarjajoukkueen apuvalmentajaksi, Timo Niemisen toimiessa päävalmentajana. Mikkola toimi myös seuran junioripäällikkönä kaudella 1999–2000 ja 2004–2007.


title: Petri Mikkola

text: Seuravalmennuksen lisäksi hän on toiminut valmentajana ja ohjaajana Työväen Urheiluliiton (TUL) ja Suomen Koripalloliiton aluejoukkueissa ja kesäleireillä.


title: Petri Mikkola

text: Ennen koripalloilun pariin siirtymistä Mikkola kokeili eri harrastusmahdollisuuksia Kotkan Reippaan liikuntakerhoissa (yleisurheilu/lentopallo), KTP:n jalkapallo- sekä Kotkan Voimamiesten (KVV) painikoulussa.


title: Petri Mikkola

text: Vuonna 2007 Kymenlaakson Liikunta (Kymli ry) palkitsi hänet Kouvolan kaupungin vuoden liikuttaja-palkinnolla. Kauden 1998–1999 päätteeksi Suomen Koripalloliitto valitsi Mikkolan koripallokauden vuoden valmentajaksi, naisten SM-sarjassa.


title: Heinolan kirkonkylän siunauskappeli

text: Heinolan kirkonkylän siunauskappeli on vuonna 1956 valmistunut kirkkorakennus Heinolassa noin kuusi kilometriä pohjoiseen Heinolan keskustasta. Kappelin vieressä on Uudeksi hautausmaaksi kutsuttu hautausmaa ja kappelin eteläpuolella sijaitsevat Heinolan kirkonkylän liikuntahalli ja ala-aste.


title: Heinolan kirkonkylän siunauskappeli

text: Kappeli on suoraviivainen harjakattoinen rakennus. Pohjoispäädyssä sijaitsee kappelin pääsisäänkäynti. Itä- ja länsisivuilla on molemmilla kolme ikkunaa. Eteläpuolella sijaitsee sisäänkäynti kappelin alakertaan, jossa sijaitsevat vainajien säilytystilat. Kappeli on kivirakenteinen, sinne mahtuu noin 50 saattajaa ja se on pinta-alaltaan 132 neliömetriä.


title: Heinolan kirkonkylän siunauskappeli

text: Siunauskappelin rakentamista alettiin suunnitella vuonna 1954. Kuitenkin lopullinen päätös sen rakentamisesta tehtiin 15. marraskuuta 1955. Tähän pitkään suunnitteluvaiheeseen vaikutti mm. Heinolan maaseurakunnan varojen vähäisyys, eri rakennemateriaalien valinta ja Mikkelin tuomiokapitulin puuttuminen asiaan. Kappelin on suunnitellut arkkitehti Martti Riihelä.


title: Heinolan kirkonkylän siunauskappeli

text: Tarkka rakennustöiden aloitusajankohta ei ole tiedossa, mutta ne aloitettiin urakkasopimuksen mukaan viimeistään 2. toukokuuta 1956. Harjannostajaisia päästiin viettämään hieman ennen juhannusta 1956 ja kappeli valmistui 19. lokakuuta 1956. Siunauskappelin vihki käyttöön Mikkelin hiippakunnan piispa Martti Simojoki 2. marraskuuta 1956.


title: Heinolan kirkonkylän siunauskappeli

text: Ensimmäiset korjaustyöt kappelissa suoritettiin 1970-luvun alkupuolella. Sinne asenettiin uusi lämmityslaite ja se maalattiin sisäpuolelta, koska vanha öljylämmityslaite oli noennut kappelin sisätiloja. Uuden maalauksen oli suunnitellut taiteilija Viena Mertsalmi. Samalla vuosikymmenellä kappelin alakertaan asennettiin myös kylmälaitteet.


title: Heinolan kirkonkylän siunauskappeli

text: Pienempiä korjaustöitä siunauskappelilla suoritettiin seuraavilla vuosikymmenillä mm. arkkunosturin uusiminen. Suuremmat korjaustyöt aloitettiin syksyllä 2009. Kappeliin ei oltu sen rakennusvaiheessa rakennettu vesijohtoja joten se liitettiin vesijohtoverkkoon. Myös kappelin viemäröinti uusittiin. Sen lisäksi kappeliin rakennettiin nykyaikainen inva-WC ja seurakunnan työntekijöille taukotila kappelin alakertaan. Vanhat arkkujen jalustat purettiin pois ja niiden tilalle asennettiin uudet kylmälaitteet. Myös kappelin valaistus on uusittu vastaamaan nykyajan vaatimuksia.


title: Jonne Järvelä

text: Jonne Järvelä (s. 3. kesäkuuta 1974) on suomalaisen folk metal -yhtye Korpiklaanin laulaja-kitaristi. Hän on ollut myös saamelaisyhtye Shamaani Duon jäsen.


title: Jonne Järvelä

text: Jonne julkaisi sooloalbumin nimeltä "Jonne" 5. syyskuuta 2014 Playground Music Finland -levy-yhtiön kautta. Levyllä ei kuulla Korpiklaanista tuttua folk metallia, vaan puhtaampaa folk-ilmaisua ilman hevimetallivaikutteita. Toinen soololevy Kallohonka julkaistiin vuonna 2017.


title: Jonne Järvelä

text: Jonne on toiminut enimmäkseen säveltäjänä ja omien sanoitusten lisäksi Jonne on tehnyt yhteistyötä Tuomas Keskimäen kanssa.


title: Marina Bay Sands

text: Marina Bay Sands on hotellikasino ja viihdekeskus Marina Bayn alueella Singaporessa. Rakennustyöt maksoivat kahdeksan miljardia Singaporen dollaria. Keskus avattiin osittain 27. huhtikuuta 2010, viralliset avajaiset pidettiin vasta 17. helmikuuta 2011.


title: Marina Bay Sands

text: Rakennuksen yläosassa sijaitsee SkyPark, jossa on muun muassa 150 metriä pitkä ääretön allas. Marina Bay Sands -hotellissa on kolme 55-kerroksista tornia, joissa on yhteensä 2 561 huonetta. Rakennuksen korkeus on 207 metriä, jos mukaan lasketaan tornien päällä oleva 2-kerroksinen SkyPark. Suomalainen hissi- ja liukuporrasvalmistaja KONE toimitti hotellirakennukseen kaikki hissit ja liukuportaat.


title: Marina Bay Sands

text: Yhdysvaltalaisomisteisen Las Vegas Sands -yhtiön rakennuttaman keskuksen suunnitteli arkkitehti Moshe Safdie. Rakennuksessa sijaitseva tieteen ja taiteen museo ArtScience Museum on myös Safdien suunnittelema. Museon näyttelyissä esitellään tieteen, taiteen, teknologian ja median ilmiöitä.


title: Muunnossävellaji

text: Muunnossävellaji on musiikin teoriassa termi, joka kuvaa samaa toonikasäveltä käyttäviä erityyppisiä sävellajeja.


title: Muunnossävellaji

text: Duurin muunnossävellaji on molli, joka saadaan alentamalla asteikon kolmas, kuudes ja seitsemäs sävelaste, toisin sanoen lisäämällä etumerkintään kolme alennusta tai poistamalla kolme ylennystä. Esimerkiksi C-duuriasteikon muunnossävellaji on c-molli. Vastaavasti luonnollisen molliasteikon muunnossävellaji saadaan ylentämällä asteikon kolmas, kuudes ja seitsemäs sävelaste eli lisäämällä kolme ylennystä tai poistamalla kolme alennusta sävellajimerkintään. Näin esimerkiksi a-mollin muunnossaävellaji on A-duuri.


title: Pilvikirsikka

text: Pilvikirsikka ("Prunus pensylvanica") on Pohjois-Amerikan pohjoisosista ja vuoristoalueilta kotoisin oleva kesävihanta, yksikotinen pensas tai pieni puu, joka kuuluu "Prunus"-sukuun ja ruusukasvien heimoon.


title: Pilvikirsikka

text: Pilvikirsikka on juurivesallinen, oraton pensas tai pieni puu, joka kasvaa 5–15 metriä korkeaksi ja rinnankorkeusläpimitaltaan 10–50 senttimetriä paksuksi. Pohjois-Amerikan länsiosissa se jää yleensä matalaksi ja pensasmaiseksi, kun taas Appalakkien länsirinteiltä on löydetty jopa 30 metrin korkuisia yksilöitä.


title: Pilvikirsikka

text: Pilvikirsikalla on matalat juuret, suora runko, kapean pyöreä latvus ja yläviistot haarat, jotka alkavat iän myötä siirottaa. Runkoa ja oksia peittää punaruskea ja poikkijuovainen kuori ja nuori haararanka on kalju. Lehdet ovat varrella kierteisesti ja lehtiruodit ovat 1–3 senttimetrin pituiset ja nystyiset. Lehtilapa on 8–12 senttimetriä pitkä, puikea, tyvestä leveäsuippuinen, kärjestä pitkäsuippuinen ja sahalaitainen. Se on yleensä molemmin puolin kalju mutta joskus alta suonihangoista karvainen.


title: Pilvikirsikka

text: Pilvikirsikka kukkii maalis–heinäkuussa heti lehtien puhjettua ja kantaa hedelmää heinä–syyskuussa. Kukinto on 4–5-kukkainen sarja. Yksittäiset kukat ovat säteittäisiä ja maljakehäisiä ja niissä on 1–1,5 senttimetrin pituinen kukkaperä. Verhiö on jakautunut 5 tylppään liuskaan ja teriössä on 5 valkoista, 6 millimetrin pituista terälehteä. Kukat ovat kaksineuvoisia ja niissä on paljon heteitä mutta vain yksi emi. Hedelmä on punainen, kitkerä, 1-siemeninen luumarja, jonka läpimitta on 4–8 millimetriä. Siemen on paksukuorinen ja halkaisijaltaan 4–6 millimetriä.


title: Pilvikirsikka

text: Pilvikirsikkaa tavataan laajalla alueella Pohjois-Amerikan hemiboreaalisella vyöhykkeellä. Kanadassa sen levinneisyysalue ulottuu Newfoundlandista ja Etelä-Labradorista Brittiläiseen Kolumbiaan ja Luoteisterritorioiden eteläreunalle. Yhdysvalloissa se on yleinen Uudessa Englannissa ja Suurten järvien ympäristössä. Etelämpänä se menestyy vain vuoristoalueilla: Black Hillsissä Etelä-Dakotassa, Kalliovuorilla Coloradoon asti ja Appalakeilla Georgiaan ja Tennesseehen asti.


title: Pilvikirsikka

text: Pilvikirsikka on sekä kuivaan että kosteaan maaperään sopeutunut, lyhytikäinen pioneeripuu, joka valtaa nopeasti metsäpalojen tuhoamia alueita. Sitä tavataan keskiravinteisissa metsissä, metsänreunuksissa, hakkuu- ja kuloaloilla sekä tienvarsilla.


title: Pilvikirsikka

text: Pilvikirsikan metsätaloudellinen arvo on vähäinen, sillä sen puuaines on kevyttä, huokoista ja lujuusominaisuuksiltaan heikkoa. Se on kuitenkin tärkeä ravinnonlähde villieläimille: hirvieläimet, lumikenkäjänikset, pumpulihäntäkaniinit ja puupiikkisiat käyttävät talviravintonaan sen kuorta ja lehtiä ja monet lintu- ja nisäkäslajit syövät sen marjoja.


title: Kaimaani (elokuva)

text: Kaimaani ("Il caimano") on Nanni Morettin vuonna 2005 ohjaama italialainen komedia-draamaelokuva, jonka pääosissa olivat Silvio Orlando ja Margherita Buy. Kaimaani satiirisoi Silvio Berlusconia.


title: Kaimaani (elokuva)

text: Kaimaani oli Italian suosituimpia elokuvia ilmestymisvuonnaan 2006. Monet tahot epäilevät sen jopa vaikuttaneen Italian Vuoden 2006 parlamenttivaaleihin, edesauttaena mediamoguli Silvio Berlusconin oikeistoliittoutuman häviötä Romano Prodin keskusta-vasemmistolaiselle liittoumalle.


title: Husön ratsastuskeskus

text: Husön ratsastuskeskus on ratsastustalli Itä-Helsingin Talosaaressa (). Talosaari kuului siihen osaan Sipoota, joka liitettiin Helsinkiin vuoden 2009 alussa.


title: Husön ratsastuskeskus

text: Tallilla on n. 50 opetushevosta ja -ponia, yksityisomistajien hevosia sekä muita kotieläimiä. Siellä on valaistut ulkokentät, maneesi lämpiöineen ja maastoja.


title: Husön ratsastuskeskus

text: Husön ratsastuskeskus on SRL:n hyväksymä talli. Se valittiin myös vuoden 2001 ratsastuskouluksi.


title: Husön ratsastuskeskus

text: HuRa (Husön Ratsastajat) järjestää säännöllisesti seurakilpailuja Husössä.


title: Husön ratsastuskeskus

text: 1800-luvun alkuun Husö oli tavallinen joskin varakas verotila. Omistajat olivat saman suvun eri sukupolven edustajia. Carl Gustaf Falck myi tilan poliisimestari Johan Jacob Frosteriukselle vuonna 1827. Asessori Gustaf Wilhelm Sallingre omisti Husön vuosina 1842-1856. Hän rakennutti kartanoon yksikerroksisen päärakennuksen aikakaudelle tyypilliseen empiretyyliin. Kartanoon johtava tie on rakennettu vasta 1860-luvulla, siihen asti tapahtui mantereelle suuntautuva liikenne lautalla, jolla kuljettiin Kappelinsalmen yli Östersundomiin.


title: Husön ratsastuskeskus

text: Päärakennusta laajennettiin vuonna 1911 toisella kerroksella arkkitehti Waldemar Aspelinin piirustusten mukaan.


title: Husön ratsastuskeskus

text: Vuodesta 1917 kartanon omistivat Bertel Frithiof Huber ja hänen vaimonsa Dolores (o.s. Thornberg). Tilan kokonaispinta-ala oli tuolloin 400 ha, peltoa oli 65 ha. Tilalloli kahdeksan hevosta ja lehmää. Erikoisalana oli perunan ja heinän viljely. Aikaisemmin tilalla oli ollut tiilitehdas. Huberin perhe myi Husön kartanon Helsingin kaupungille vuonna 1962.


title: Husön ratsastuskeskus

text: Kaupunki vuokrasi rakennukset ja osan pelloista Olssonin perheelle, ja tilasta tuli hevostila. Olssonit harjoittivat ravi- ja ratsuhevoskasvatusta ja vähitellen myös ratsastuskoulutoiminta sai alkunsa.


title: Husön ratsastuskeskus

text: 1984 ratsastuskoulu siirtyi Airi Iso-Lotilalle, ja tallit täyttyivät opetushevosista. Kartanon maille rakennettiin maneesi vuonna 1989. Uusi talli valmistui 1994.


title: Husön ratsastuskeskus

text: Iso-Lotlan tytär Ani Paananen ja tämän puoliso Ilpo Paananen jatkoivat ratsastuskeskuksen pitämistä kesäkuuhun 2009 asti, jonka jälkeen Husön Ratsastuskeskuksen osti heiltä Thermanin perhe. Lähinnä perheen äiti Leila Therman on mukana päivittäisessä työssä ratsastuskeskuksessa.


title: Circuit of the Americas

text: Circuit of the Americas (lyh. COTA) on moottorirata Travisin piirikunnassa Texasissa Yhdysvalloissa.


title: Circuit of the Americas

text: Radalla ajettiin ensimmäinen Formula 1 -sarjan Yhdysvaltain Grand Prix vuonna 2012 ja vuonna 2013 radalla ajettiin myös MotoGP-sarjaa. F1-kilpailun järjestämisestä radalla on sopimus vuodesta 2012 ainakin vuoteen 2021 saakka.


title: Circuit of the Americas

text: Radan pohjapiirros julkistettiin 1. syyskuuta 2010 ja sen suunnitteli saksalainen arkkitehti Hermann Tilke. Rakennustyöt alkoivat 31. joulukuuta 2010 ja radan avajaisia vietettiin 21. lokakuuta 2012. Rakennustyöt kuitenkin keskeytyivät marraskuussa 2011 ja Bernie Ecclestone ilmoitti radan tippuvan pois kauden 2012 F1-kalenterista. Kilpailun järjestäjät ilmoittivat haluavansa lykätä radan ensimmäisen F1-kilpailun kauteen 2013. Rata valmistui kuitenkin hyvissä ajoin ja siellä pystyttiin ajamaan kauden 2012 osakilpailu 18. marraskuuta. Radan pituus on 5,513 kilometriä.


title: Vodka (kappale)

text: Vodka on suomalaisen folk metal -yhtye Korpiklaanin single, joka on julkaistu yhtyeen albumilta Karkelo.Kokonaiskesto: 6:15


title: Nokia 7230

text: Nokia 7230 on matkapuhelinyhtiö Nokian matkapuhelin vuodelta 2009.


title: Jyväskylän Katulähetys

text: Jyväskylän Katulähetys on sekä Sininauhaliittoon että Suomen katulähetysliittoon kuuluva, Jyväskylän seudulla toimiva, muita Suomen katulähetysyhdistyksiä laajempi katulähetysyhdistys. Se on voittoa tavoittelematon päihdetyöyhdistys, jonka toiminnassa yhdistyvät kristillisen sanoman levittäminen ja sosiaalinen auttamistyö. Päihdeongelmaisten lisäksi se auttaa ihmisiä, joita koettelee esimerkiksi asunnottomuus, työttömyys, perheiden hajoaminen tai vankilassa olo ja vaikeus sopeutua normaaliin elämään vankilan jälkeen.


title: Jyväskylän Katulähetys

text: Jyväskylän Katulähetyksessä vallitsee ekumeeninen ajattelutapa, käsitys, jonka mukaan elävässä uskossa olevia ja siten pelastuvia on useissa kristillisissä suuntauksissa, vaikka toissijaisissa opinkohdissa onkin eroavaisuuksia. Yhdistyksessä siis uskotaan, etteivät toissijaiset opinkohdat kuten esimerkiksi se, onko kastettava vauvat vai vain uskonsa tunnustaneet ja onko kastettava upottamalla vai valelemalla, ratkaise pelastusta. Näin ollen siihen kuuluu ihmisiä sekä evankelis-luterilaisesta kirkosta, ortodoksikirkosta että vapaista suunnista.


title: Jyväskylän Katulähetys

text: Vuodesta 2001 lähtien yhdistys on julkaissut neljä kertaa vuodessa tiedotuslehteä, jonka nimi on "Vapautetut". Lehti on luettavissa yhdistyksen nettisivuilla.


title: Jyväskylän Katulähetys

text: Yhdistyksen ensimmäisenä toiminnanjohtajana aloitti Jorma Soini vuonna 1982. Hänen jälkeensä Erkki Arvaja toimi toiminnanjohtajana vuodesta 2000 vuoteen 2013, jolloin hän jäi eläkkeelle. Lokakuusta 2013 lähtien toiminnanjohtajana on ollut Usko Hintikka. Yhdistyksen puheenjohtajana vuodesta 2000 on toiminut Pekka Arposuo.


title: Jyväskylän Katulähetys

text: Yhdistys on toiminnaltaan laajempi kuin muut katulähetysyhdistykset. Se hoitaa nykyään joitakin tehtäviä, jotka muissa Suomen kaupungeissa hoidetaan ja Jyväskylässäkin aikaisemmin hoidettiin kunnallisesti. Se järjestää päihdeongelmaisille tukiasuntoja ja päiväkeskustoimintaa, auttaa perheitä ja nuoria, harjoittaa kierrätystoimintaa kirpputoreineen ja työllistää pitkäaikaistyöttömiä eri yksiköissä. Yksikköjä ovat "Ensiaskel" (Kankitie) Seppälänkankaalla, "Etappi" Taka-Keljossa, "Kalliomäki" Puuppolassa, "Köhnis" Köhniöllä, "Myllis" Myllyjärvellä, "Nurmela" Vesangassa, "Rasila" Keljonkankaalla sekä "Salmiranta" ja "Takalaiton" Kuokkalassa. Yksiköt järjestävät muun muassa tuettua asumista päihdeongelmaisille ja muille asumistukea tarvitseville. Jyväskylän Katulähetyksellä on myös "Eko Center" -kirpputorit Jyväskylän keskustassa, Seppälänkankaalla ja Muuramessa ja nuorisotalo "Cafe Center" Gummeruksenkadulla samassa rakennuksessa kuin keskustan "Eko Center" -kirpputori. Jyväskylän katulähetys tekee päihdetyössään yhteistyötä eri tahojen, mm. Jyväskylän kaupungin, kanssa.


title: Jyväskylän Katulähetys

text: Yhdistys perustettiin virallisesti vuonna 1953, mutta katulähetystyö Jyväskylässä oli alkanut jo 1945. Yhdistyksen alkuaikoina se teki työtä mm. kaatopaikoilla asuneiden keskuudessa (tuolloin kaatopaikoilla asuminen oli alkoholisteille ominaista). 1990-luvulla yhdistys nousi erittäin merkittäväksi kolmannen sektorin järjestöksi.


title: Ohio Express

text: Ohio Express on yhdysvaltalainen yhtye, jonka tunnetuin kappale on purkkapophitti "Yummy, Yummy, Yummy" vuodelta 1968. Nykyään Ohio Express-nimellä esiintyy useampi eri kokoonpano.


title: Transhuman

text: Transhuman on yhdysvaltalaisen teknisen thrash metal -yhtye Believerin viides studioalbumi, joka julkaistiin 11. huhtikuuta 2011 Metal Blade Recordsilla. Albumi käsittelee transhumanismia eli ajatussuuntausta, jonka mukaan ihminen voi järkevästi ohjatun tieteellisen ja teknisen kehityksen kautta ylittää nykyihmisyyden rajoitukset ja kehittää itseään paremmaksi niin ruumiillisesti, mielellisesti kuin yhteisöllisestikin. Yhtye kertoo panostaneensa albumilla musiikilliseen kokonaisuuteen, johon käytettiin aiempaa enemmän instrumenttikerroksia."


title: Marjalude

text: Marjalude ("Dolycoris baccarum") on typpyluteisiin kuuluva nivelkärsäinen hyönteinen. Se haisee pahalta. Ravintokasveinaan marjalude käyttää mansikkaa, vadelmaa, mesimarjaa, päärynää ja peltosauniota. Aikuisten ja toukkien imentä aiheuttaa marjojen epämuotoisuutta ja makuhaittoja.


title: Marjalude

text: Aikuisena se on 10-12 mm pitkä, karvainen, punertavan- tai vihertävänruskea litteä hyönteinen. Tuntosarvet ovat mustavalkoraitaiset.


title: Marjalude

text: Toukat ovat pyöreämpiä ja keltapunakirjavia.


title: Marjalude

text: Marjalude talvehtii aikuisena. Se syö marjojen mehua ja ilmeisesti myös muita hyönteisiä. Marjaludetta pidetään tuholaisena, sillä se levittää pahaa makua syömämarjoihin.


title: Nazmi Avluca

text: Nazmi Avluca (s. 14. marraskuuta 1976 Kargı) on turkkilainen kreikkalais-roomalaisen tyylin painija, olympiamitalisti, maailman- ja Euroopan mestari.


title: Nazmi Avluca

text: Avluca voitti sarjan 84 kg olympiapronssia Pekingissä 2008. Hän paini myös Atlantan kesäolympialaisissa 1996 74 kg:n sarjassa ja Sydneyssä 2000 76 kg:n sarjassa sijoittuen molemmilla kerroilla 13:nneksi. Lontoossa 2012 hän oli 84-kiloisissa viidestoista. MM-kilpailuista Avluca on voittanut kuusi mitalia, joista kaksi kultaista. EM-kilpailuista hänellä on neljä mestaruutta ja yhteensä kahdeksan mitalia.


title: Keep On Galloping

text: Keep On Galloping on suomalaisen folk metal -yhtye Korpiklaanin single, joka on julkaistu yhtyeen albumilta Korven kuningas.Kokonaiskesto: 7:51


title: Vinicio Espinal

text: Edwards Vinicio Espinal Marte (s. 14. marraskuuta 1982 Santo Domingo) on dominikaanilainen jalkapalloilija, jolla on myös Italian kansalaisuus. Hän pelaa keskikenttäpelaajana Portosummagassa.


title: Vinicio Espinal

text: Espinal edusti Serie A:ssa pelannutta Atalanta BC:tä vuosina 1999–2003. Hän oli Atalantasta lainalla kahdessa muussa seurassa, kunnes siirtyi AC Monzaan vuonna 2004. Espinal pelasi Monzassa kolme vuotta ja edusti sitä 81 ottelussa ennen kuin lähti FC Crotoneen, joka on hänen viimeisin seuransa ennen Portosummagaa.


title: Vinicio Espinal

text: Espinal on pelannut Dominikaanisen tasavallan maajoukkueessa kaksi ottelua. Kyseisiset ottelut pelattiin Trinidad ja Tobagoa vastaan ja ne olivat osa karsintaa vuoden 2006 MM-kisoihin.


title: Mirage (Transformers)

text: Mirage on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Mirage (Transformers)

text: Alkuperäisessä sarjassa Mirage oli yksi Optimus Primen joukkoihin kuuluneista Autoboteista, jotka tekivät Maahan pakkolaskun 4 miljoonaa vuotta sitten. Mirage on erikoistunut hologrammeihin ja näkymättömäksi muuttumiseen. Vuoden 1985 alussa näytetyissä jaksoissa Cliffjumper epäili häntä Decepticonien vakoojaksi, mutta myöhemmin epäily osoittautui täysin turhaksi.


title: Mirage (Transformers)

text: Sarjassa "Beast Machines" Mirage on yksi Predaconien Vehiconeista.


title: Mirage (Transformers)

text: Sarjassa "" Mirage on yksi Spy Changereista.


title: Mirage (Transformers)

text: "ssa" Mirage oli yksi Taivaankilven () muodostavista Mini-Coneista. Mirage muuntautuu Formula-autoksi.


title: Mirage (Transformers)

text: "issa", kun Decepticon Tidal Wave jäi jaksossa "Jokainen taistelee..." energontornin alle, hän haavoittui pahasti. Mutta seuraavassa jaksossa hän tuli takaisin uudessa haarniskassa nimellä "Mirage". Mirage muuntautuu cybertronilaiseksi tykkiveneeksi.


title: Mirage (Transformers)

text: Elokuvassa "" Mirage esiintyy punaiseksi Ferrari 458 Italia -urheiluautoksi muuntautuvana ja italialaisella aksentilla puhuvana Autobottitiedustelijana. Tosin itse elokuvassa hahmoa kutsutaan nimellä Dino. Nimi viittaa Ferrari-autotehtaan perustajan, Enzo Ferrarin, poikaan Alfredo "Dino" Ferrariin


title: Mirage (Transformers)

text: Elokuvan alussa Dino osallistui Bumblebeen, Sideswipen ja Quen ohella Iranissa sijaitsevan laittoman ydinvoimalan pysäyttämiseen. Myöhemmin hän saapui Sideswipen kanssa Samin, Simmonsin, Dutchin ja Bumblebeen avuksi. Hän auttoi myös suojelemaan Sentinel Primea Dreadeilta, joista hän ja Bumblebee tappoivat yhden, Hatchetin. Chicagon taistelussa hän joutuu myös hetkeksi Soundwaven vangiksi neljän muun Autobotin ohella ja vapautui, kun Soundwaven huomio herpaantui Wheelien ja Brainsin sabotoimasta aluksesta. Dino oli elokuvan lopussa yksi eloonjääneistä Autoboteista.


title: Mirage (Transformers)

text: Elokuvaan pohjautuvassa sarjakuvassa Mirage joutui Soundwaven tappamaksi.


title: Mirage (Transformers)

text: "" -pelin Xbox 360- ja PlayStation 3-versioissa Mirage on pelattava hahmo kampanjatilan kolmannessa tasossa. Pelissä hän muistuttaa enemmän G1-versiotaan, sillä hänellä on tuttu kykynsä muuttua näkymättömäksi.


title: James Reimer

text: James Reimer (s. 15. maaliskuuta 1988 Winnipeg, Manitoba, Kanada) on kanadalainen jääkiekkomaalivahti, joka edustaa NHL:ssä pelaavaa Florida Panthersia.


title: James Reimer

text: Reimer pelasi jääkiekkoa alusta asti maalivahtina. Hänen isoveljensä Mark teki Reimerille harjoituslaukauksia veljesten ollessa lapsia. Paikallisen juniorijoukkueen valmentaja oli vakuuttunut Reimerin taidoista, mutta hänen vanhempansa antoivat Reimerin pelata juniorijääkiekkoa vasta 12-vuotiaana.


title: James Reimer

text: Vuodet 2002–2005 Reimer pelasi Manitoban paikallisia juniorisarjoja Interlake Lightningin joukkueessa. Hänet valittiin vuonna 2003 joukkueen parhaaksi tulokkaaksi ja skolastisimmaksi pelaajaksi. Vuonna 2005 Reimer valittiin Lightningin arvokkaimmaksi pelaajaksi.


title: James Reimer

text: WHL-joukkue Red Deer Rebels varasi Reimerin jo vuonna 2003, mutta hän siirtyi joukkueeseen kaudeksi 2005–2006. Reimer ei ollut WHL-vuosinaan erityisen lupaava ja onnistui torjumaan ensimmäisellä kaudellaan vain seitsemän voittoa pelaamistaan 34 ottelusta. Loppukaudesta hän loukkasi kätensä, mikä piti Reimerin sivussa kauden loppuun. Kaikesta huolimatta Toronto Maple Leafs varasi hänet neljännellä kierroksella 99. pelaajana .


title: James Reimer

text: NHL-varauksensa jälkeen Reimer pelasi vielä kaksi kautta Rebelsissä. Viimeisellä kaudellaan 2007–2008 hän pelasi vain 30 ottelua nilkkavamman takia, mutta Reimer teki maaliskuussa 2008 kolmivuotisen tulokassopimuksen Toronto Maple Leafsin kanssa. Hänen kausipalkkansa oli kuitenkin vain NHL-pelaajan minimipalkka 550 000 dollaria.


title: James Reimer

text: Reimer siirtyi kaudeksi 2008–2009 Toronto Maple Leafsin organisaatioon. Hän aloitti AHL-joukkue Toronto Marliesissa, mutta pudotettiin kauden kynnyksellä sarjatasoa alemmas ECHL-joukkue Reading Royalsiin. Reimer torjui kauden aikana kolme ottelua AHL:ssä, mutta kausi kului silti pääosin ECHL:ssä. ECHL:n siirtorajan kynnyksellä hän siirtyi South Carolina Stingraysiin. Reimer torjui joukkueelle ECHL:n mestaruuden, Kelly Cupin ja hänet valittiin pudotuspelien arvokkaimmaksi pelaajaksi.


title: James Reimer

text: Kauden 2009–2010 Reimer pelasi kokonaan Marliesissa. Hän torjui 26 runkosarjaottelussa 14 voittoa. Reimer sai kauden aikana tuntumaa myös NHL:stä, kun Maple Leafsin ykkösmaalivahti Vesa Toskala oli loukkaantunut. Hänet kutsuttiin joukkueeseen 13. lokakuuta 2009 ja palautettiin takaisin farmiin 25. lokakuuta. Reimer toimi koko tuon ajan luukkuvahtina Joey MacDonaldille eikä pelannut yhdessäkään ottelussa. Huhtikuussa 2010 Reimer loukkasi saman nilkkansa kuin viimeisellä WHL-kaudellaan ja oli loppukauden sivussa.


title: James Reimer

text: Reimer aloitti farmissa myös viimeisen sopimuskautensa 2010–2011. Hän teki NHL-debyyttinsä 20. joulukuuta 2010 ottelussa Atlanta Thrashersia vastaan. Reimer vaihdettiin Jonas Gustavssonin tilalle maaliin ja pelasi kolmannessa erässä 14 minuuttia torjuen kaikki neljä hänelle tullutta laukausta. Ensimmäisen kokonaisen NHL-ottelunsa Reimer pelasi 1. tammikuuta 2011 Ottawa Senatorsia vastaan. Hän torjui 32 kertaa, ja Maple Leafs voitti ottelun 5-1. Reimer torjui tulokaskautensa aikana yhteensä 37 runkosarjaottelussa. Hän nousi Maple Leafsin ykkösmaalivahdiksi ohittaen sekä Gustavssonin että loukkaantumisista kärsineen Jean-Sébastien Giguèren. Reimer valittiin maaliskuun 2011 parhaaksi tulokkaaksi.


title: James Reimer

text: Kesäkuussa 2011 Reimer teki kolmivuotisen ja 5,4 miljoonan dollarin arvoisen jatkosopimuksen Maple Leafsin kanssa. Heinäkuussa 2014 Reimer solmi Toronto Maple Leafsin kanssa kaksivuotisen jatkosopimuksen, jonka yhteisarvo on 4,6 miljoonaa dollaria. Reimer joutui jatkossa kilpailemaan pelipaikasta maalivahti Jonathan Bernierin kanssa. 24. helmikuuta 2016 Reimer kaupattiin San Jose Sharksiin vaihdossa Alex Stalockiin. Hän teki Florida Panthersien kanssa viiden vuoden sopimuksen vuonna 2016.


title: James Reimer

text: Reimer pelasi vuoden 2011 MM-kilpailuissa ja kantoi pääosin Kanadan torjuntavastuun pelaamalla neljässä ottelussa. Hänet valittiin Kanadan joukkueeseen myös alle 18-vuotiaiden MM-kilpailuihin vuonna 2006, mutta turnaus jäi Reimeriltä väliin käsivamman takia.


title: James Reimer

text: Reimerillä on vaimo April.


title: Mindaugas Mizgaitis

text: Mindaugas Mizgaitis (s. 14. lokakuuta 1979 Kaunas, Liettuan SNT) on liettualainen kreikkalais-roomalaisen tyylin painija ja olympiamitalisti.


title: Mindaugas Mizgaitis

text: Mizgaitis voitti sarjan 120 kg olympiapronssia Pekingissä 2008. Ateenan kesäolympialaisissa 2004 hän oli saman painoluokan 11:s. Mizgaitis on voittanut myös EM-pronssia Bakusta 2010.


title: Eric Adjetey Anang

text: Eric Adjetey Anang (, s. 24. syyskuuta 1985) on ghanalainen kuvanveistäjä. Hän asuu ja työskentelee synnyinkaupungissaan Teshiessä.


title: Eric Adjetey Anang

text: Vuonna 2001 Anang teki ensi kerran kuvioituja ruumisarkkuja Gidan Makaman museoon Nigerian Kanossa kasvatuksellisessa projektissa, jossa oli mukana myös paikallinen Alliance française.


title: Eric Adjetey Anang

text:
Toisen asteen opintojen jälkeen Anang otti vuonna 2005 haltuunsa isoisänsä Seth Kane Kwein (1922–1992) perustaman Atelier Kane Kwein. Muutamassa vuodessa Anangista kehittyi yksi Ghanan tunnetuimmista fantasiaruumisarkkuja tekevistä taiteilijoista.
Vuonna 2009 Anang ja hänen taideteoksensa esiintyivät energiajuoma Aquariuksen mainosvideossa Espanjassa . Samana vuonna hän osallistui Boulevard Amandla -projektiin Antwerpenissä, Belgiassa ja järjesti taiteilijaresidenssin taiteilija-opettaja Michael Desforestille kesällä 2009 yhteistyössä Yhdysvaltain Portlandissa toimivan Oregon College of Art & Craft -oppilaitoksen kanssa.


title: Eric Adjetey Anang

text: Tammikuussa 2010 Anang osallistui Teshiessa ranskalaisen valokuvaaja Guy Hersantin johtamaan taiteilijaprojektiin ”Please do not move!”. Saman vuoden lopulla hän edusti ghanalaisia suunnittelijoita Festival mondial des Arts nègres -festivaaleilla Dakarissa, jonne hän valmisti iPhonen muotoisen huonekalun.


title: Eric Adjetey Anang

text: Anang on myös mukana antropologisessa tutkimuksessa ga-kansasta italialaisen Bolognan yliopiston kanssa.


title: Eric Adjetey Anang

text: Jean-Christophe Servant on maininnut Anangin ”esimerkillisenä nuorille urbaaneille afrikkalaisille” Le Monde diplomatique -lehteen kirjoittamassaan artikkelissa.


title: Eric Adjetey Anang

text: Anangin taidetta on esillä julkisissa ja yksityisissä kokoelmissa Euroopassa, Yhdysvalloissa ja Kanadassa. Hänet yhdistetään art éphémère -taidesuuntaan.


title: Eric Adjetey Anang

text: Eric Adjetey Anang on Foundation for Contemporary Art (Ghana) -järjestön jäsen vuodesta 2007 ja ranskalaisen taiteilijajärjestön ADAGPin jäsen vuodesta 2010.


title: João Bosco Cabral

text: João Bosco Cabral (s. 7. heinäkuuta 1975 Dili) on itätimorilainen entinen jalkapalloilija, pelipaikaltaan puolustaja. Cabral edusti urallaan indonesialaisia Persikota Tangerangia, PSPS Pekanbarua ja Persija Jakartaa.


title: Maider Unda

text: Maider Unda González de Audicana (s. 2. heinäkuuta 1977 Vitoria-Gasteiz) on Espanjaa edustava naispainija.


title: Maider Unda

text: Sarjassa 72 kg painiva Unda saavutti olympiapronssia Lontoossa 2012, MM-pronssia Herningissä 2009, EM-hopeaa Tbilisissä 2013 sekä EM-pronssia Bakussa 2010 ja Belgradissa 2012. Bakun Euroopan kisoissa 2015 hän sijoittui kolmanneksi. Pekingin kesäolympialaisissa 2008 hän oli sarjansa viides.


title: Fight Night Round 2

text: Fight Night: Round 2 on vuonna 2005 julkaistu nyrkkeilyaiheinen videopeli. Pelin kehitti ja julkaisi EA Sports Xboxille, PlayStation 2:lle ja Nintendo GameCubelle. Peli on samalla toinen osa Fight Night -pelisarjassa.


title: Fight Night Round 2

text: Pelissä on mahdollisuus luoda oma hahmo ja luoda hahmolle oma nyrkkeilyura uratilassa, aloittaen amatööritasolta edeten aina ammattilaiseksi. Lisäksi voi pelata ESPN Classic otteluita, jossa otellaan otellaan menneitä klassisia nyrkkeilyotteluita.


title: Fight Night Round 2

text: Ensimmäiseen osaan nähden Round 2 esitteli uusina ominaisuuksina veren ja hien efektit erityisesti hidastetuissa uusinnoissa, uuden kommentaattorin Joe Tessitore, lisää ominaisuuksia hahmon luomiseki, sekä "Cutman" minipelin, jossa jokaisen erän jälkeen pelaajan on analogisten tattien avulla parantaa hahmonsa naamaan kohdistuneet mustelmat ja haavat. Myös otteluiden aikana uudeksi voimakkaaksi lyöntiliikkeeksi tuli "Haymaker". Peliin tuotiin myös uusia ottelijoita edelliseen versioon nähden, kuten Ray Leonard, Jermain Taylor, Miguel Cotto, Ricky Hatton, Diego Corrales, Juan Lazcano, Floyd Mayweather Jr. ja Manny Pacquiao.


title: Akaanlinna

text: Akaanlinna ("Aksborg") on perimätiedossa mainittu linna tai kartano Akaalla. F. M. Perdenin vuonna 1843 kuuleman perimätiedon mukaan se olisi sijainnut Hietastenmäellä Toijalan kylässä. Linna olisi ollut pikemminkin muhkea ja rautaportilla varustettu kruununvoudin kartano kuin varsinainen linna. Vuonna 1843 linnasta olisi väittämän mukaan ollut vielä kiviperustuksia jäljellä. Etsinnöistä huolimatta väitetyn linnan sijaintia ei enää 1890-luvulla tunnettu.


title: Lorisa Ooržak

text: Lorisa Bjurbjujevna Ooržak (, s. 10. elokuuta 1985 Tuvan ASNT) on venäläinen naispainija ja Euroopan mestari.


title: Lorisa Ooržak

text: Sarjassa 48 kg painiva Ooržak on saavuttanut kahdesti MM-hopeaa ja kolme Euroopan mestaruutta. Ateenan kesäolympialaisissa 2004 hän oli viides.


title: Gol-Gol Mebrahtu

text: Gol-Gol Mebrahtu (s. 28. elokuuta 1990) on eritrealais-australialainen jalkapalloilija, pelipaikaltaan hyökkääjä. Hän edustaa seuratasolla Gold Coast Unitedia.


title: Gol-Gol Mebrahtu

text: Mebrahtu syntyi Eritreassa ja kasvoi myös Sudanissa, kunnes saapui Australiaan 10-vuotiaana. Hänen taitonsa huomasi Gold Coast Unitedin valmentaja Miron Bleiberg, joka huomasi Mebrahtun pallottelemassa Brisbanessa ja nuori lahjakkuus aloitti joukkueessa vuonna 2009. Mebrahtu on pelannut Gold Coastin edustusjoukkueessa 14 ottelua, muttei ole tehnyt niissä yhtäkään maalia.


title: Kake Randelin (albumi)

text: Kake Randelin on Kake Randelinin debyyttialbumi vuodelta 1981.


title: Ljubov Volosova

text: Ljubov Mihailovna Volosova (, s. 16. elokuuta 1982) on venäläinen naispainija ja Euroopan mestari.


title: Ljubov Volosova

text: Volosova on voittanut painijanurallaan MM-kilpailuista kolme hopeaa ja pronssin. Euroopan mestaruuden hän on voittanut kahdesti, ja lisäksi hänellä on EM-tasolta yksi pronssimitali. Lontoon olympialaisissa 2012 hän sai pronssia.


title: Richard Reynolds (jalkapalloilija)

text: Richard Reynolds (s. 13. heinäkuuta 1980) on guyanalainen jalkapalloilija, pelipaikaltaan maalivahti. Hän edustaa seuratasolla maansa pääsarjassa pelaavaa Bakewell Top XX:ää. Reynolds on pelannut Guyanan maajoukkueessa 22 ottelua ja osallistui muun muassa


title: Siligo

text: Siligo on kunta Italian Sardiniassa Sassarin maakunnassa. Kunnassa asuu noin 900 ihmistä.


title: Eugene Pallette

text: Eugene Pallette (8. heinäkuuta 1889 Winfield, Kansas – 3. syyskuuta 1954 Los Angeles, Kalifornia) oli yhdysvaltalainen näyttelijä. Hän oli teini-iässä jockeyna. Hän aloitti vähän myöhemmin näyttelemisen ja näytteli keskilännessä ja länsirannikolla. Elokuvissa Pallette aloitti stunt-näyttelijänä, etsittyään sitä ennen tuloksettomasti teatterityötä Los Angelesissa. Hän eteni nopeasti elokuvaurallaan ja vuonna 1914 hän näytteli jo päärooleja muun muassa Dorothy Gishin vastanäyttelijänä. Vuonna 1915 hän näytteli pääosan kolmessa Tod Browningin ohjaustyössä ja hänellä oli pieni rooli myös D. W. Griffithin elokuvassa "Kansakunnan synty". Pallette näytteli myös seuraavana vuonna valmistuneessa Griffithin elokuvassa "Suvaitsemattomuus".


title: Eugene Pallette

text: Ensimmäisen maailmansodan aikana Pallette palveli lentojoukoissa. Palattuaan sodan jälkeen takaisin näyttelijäksi hän joutui tyytymään sivurooleihin, joista merkittävimpiä oli Aramis Douglas Fairbanksin vuoden 1921 elokuvassa "Fairbanks D'Artagnan'ina". Pallette vetäytyi näyttelemisestä ja toimi jonkun aikaa muun muassa öljyalalla, jolla hän menestyikin, mutta menetti pian saavuttamansa voitot sijoitettuaan ne epäonnistuneesti. Hän päätyi sairaalahoitoon vakavan masennuksen takia, jonka jälkeen palasi takaisin näyttelemisen pariin.


title: Eugene Pallette

text: Pallette solmi vuonna 1927 sopimuksen Hal Roach Studiosin kanssa ja hän näytteli muun muassa Ohukainen ja Paksukainen -lyhytelokuvissa. Äänielokuvan tullessa hänestä tuli eräs Hollywoodin parhaiten palkatuista luonnenäyttelijöistä. Nykyään Pallette muistetaan ehkä parhaiten vuonna 1938 valmistuneesta elokuvasta "Robin Hoodin seikkailut", jossa hän näytteli Veli Tuckia.


title: Eugene Pallette

text: Pallette kuoli kurkkusyöpään 65-vuotiaana. Hän on saanut tähden Hollywood Walk of Famelle.


title: Kotiinpäin, eteenpäin

text: Kotiinpäin, eteenpäin on Kari Salmelaisen vuonna 1990 julkaistu toinen studioalbumi. Albumin julkaisi levy-yhtiö Discophon Kerberos -levymerkillä.


title: Ota Benga

text: Ota Benga (1883 – 20. maaliskuuta 1916) oli kongolainen pygmi, joka tuli tunnetuksi esiintymisestään New Yorkin Bronxin eläintarhassa vuonna 1906. Hän päätyi lopulta tappamaan itsensä epäinhimillisen kohtelun takia, kärsittyään sitä ennen masennuksesta joka hänen kohtelustaan seurasi.


title: Teora

text: Teora on Lapuan kaupungin keskustan alueella oleva kaupunginosa, jossa on pääasiassa kaupungin vuokrakerrostaloja sekä pienkerrostaloja, rivitaloja sekä omakotitaloja.


title: Teora

text: Alueella sijaitsee pienimuotoista teollisuus- ja yritystoimintaa, kuten Lapuan Sanomat sekä uusi Patruuna-harjoitushalli jalka- ja pesäpalloilijoille. Kulttuurikeskus Vanha Paukku (entinen vanha Patruunatehdas) sijaitsee myös alueella.